title: Jalkapallo kesäolympialaisissa 1964

text: Saksa osallistui vuoden 1964 olympialaisiin yhteisjoukkueella. Maiden jalkapallojoukkueiden yhdistämiseen ei suostuttu, jolloin Itä-Saksa ja Länsi-Saksa pelasivat Saksojen sisäisen karsinnan, jonka voittaja sai osallistumisoikeuden olympiakarsintaan. Kaksoisottelun voitti Itä-Saksa, joka eteni karsinnoista olympiaturnaukseen. Itä-Saksa ei ollut KOK:n jäsen, eikä sillä näin ollut osallistumisoikeutta olympialaisiin, jolloin maa osallistui turnaukseen Saksan nimellä, osana Saksojen yhteisjoukkuetta. Maan jalkapallojoukkue koostui kuitenkin itäsaksalaisista pelaajista ja käytännössä kyseessä oli Itä-Saksan maajoukkue. Kansainvälinen jalkapalloliitto FIFA katsoo että Tokion olympialaisiin osallistui Itä-Saksan maajoukkue.


title: Jalkapallo kesäolympialaisissa 1964

text: Egypti osallistui Tokion olympialaisiin Yhdistyneen arabitasavallan nimellä, mitä nimeä maa käytti itsestään aina vuoteen 1971, vaikka Syyria oli eronnut maiden valtioliitosta jo vuonna 1961. FIFA taas käyttää omissa tilastoissaan maasta nimeä Egypti.


title: Jalkapallo kesäolympialaisissa 1964

text: Lohko A


title: Jalkapallo kesäolympialaisissa 1964

text: Lohko B


title: Jalkapallo kesäolympialaisissa 1964

text: Lohko C


title: Jalkapallo kesäolympialaisissa 1964

text: Lohko D


title: Jalkapallo kesäolympialaisissa 1964

text: Turnauksen mkuninkuuden voitti Unkarin Ferenc Bene 12 maalillaan.


title: Peggy Lipton

text: Peggy Lipton Jones (s. 30. elokuuta 1946) on yhdysvaltalainen televisionäyttelijä. Hänet tunnetaan erityisesti televisiosarjoista "The Mod Squad" ja "Twin Peaks".


title: Peggy Lipton

text: Peggy Lipton syntyi New Yorkissa asianajaja Haroldin ja taiteilija Ritan perheeseen. Vuosina 1974-1987 hän oli naimisissa Quincy Jonesin kanssa. Avioliitosta syntyi kaksi lasta.


Vapaiden ammattiyhdistysten kansainvälinen liitto (VAKL) () oli vuosina 1949–2006 toiminut kansainvälinen ammattiyhdistysten keskusjärjestö. VAKL perustettiin, kun läntisten maiden ammattiliitot erosivat Maailman ammattiyhdistysten liitosta. VAKL lakkautettiin sen yhdistyttyä Ammattiyhdistysliikkeen maailmanjärjestöön. Jäseniä oli vuonna 2006 155 miljoonaa 148 maassa.


title: Ruostekiuru

text: Ruostekiuru ("Mirafra rufa") on afrikkalainen varpuslintu. Sen esiintymisalue käsittää osan Sahelin alueesta: Malin itäosat, Nigerin läntiset osat, eteläisen Tšadin ja Sudanin länsi- ja keskiosia. Hubert Lynes kuvaili lajin holotyypin Juga Jugasta, Sudanin Darfurista vuonna 1920. Lajista tunnetaan kolme alalajia.


title: Stefani Miglioranzi

text: Stefani Miglioranzi (s. 20. syyskuuta 1977 Poços de Caldas, Minas Gerais, Brasilia) on brasilialainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Philadelphia Unionia.


title: Stefani Miglioranzi

text: Italialais-portugalilaista sukua oleva Miglioranzi muutti 12-vuotiaana perheensä mukana Yhdysvaltoihin ja vietti nuoruusvuotensa New Yorkin Port Chesterissä. Hänet valittiin Metro Atlantic Athletic Conferencen vuoden tulokkaaksi vuonna 1995 pelatessaan jalkapalloa Iona Collegen yliopistojoukkueessa Gaelsissa. Ionasta hän siirtyi St. John’s Universityyn, jonka joukkueen Red Stormin kanssa hän voitti kansallisen vuonna 1996.


title: Stefani Miglioranzi

text: Chicago Fire varasi Miglioranzin Major League Socceriin vuoden 1999 MLS College Draftin kolmannella kierroksella, mutta MLS-sopimuksen solmimisen sijaan hän siirtyi Englantiin, jossa hän edusti kahdeksan kauden ajan 1. divisioonan Portsmouthia ja 2. divisioonan (myöhemmin Ykkösliigan) Swindon Townia. Hän kärsi Englannin-vuosiensa aikana useista loukkaantumisista, mutta ehti edustaa Swindonia yli 120 liigaottelussa. Vuonna 2004 Swindon ja Miglioranzi ylsivät Mestaruussarjan nousukarsintoihin.


title: Stefani Miglioranzi

text: Miglioranzi palasi Yhdysvaltoihin kaudeksi 2006 ja liittyi Los Angeles Galaxyyn, mutta pelasi vain kolmessa ottelussa ja siirtyi kauden päätyttyä Columbus Crew’hin. Columbusissa hän on oli osa MLS Supporters’ Shieldin ja MLS Cupin kaudella 2008 voittanutta joukkuetta. Kaudella 2009 hän edusti toistamiseen Los Angelesiä.


title: Stefani Miglioranzi

text: Kaudeksi 2010 Miglioranzi siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Esikoiskaudella 2010 hän kuului joukkueen runkopelaajiin, mutta kaudella 2011 vastuu väheni, eikä hän saanut jatkosopimusta kauden päätyttyä.


title: Rusoselkäkiuru

text: Rusoselkäkiuru ("Mirafra gilletti") on itäafrikkalainen varpuslintu. Sen elinympäristö käsittää Somalian, Itä-Etiopian ja Kenian luoteiskolkan. Siitä tunnetaan kaksi alalajia. Richard Bowdler Sharpe kuvaili lajin holotyypin Somalian Ogadenin Sibbestä 1895.


title: Power of the Sound

text: Power of the Sound on hip hop -ryhmä Rockin da Northin albumi, joka julkaistiin 10. maaliskuuta 2006.


title: Kapinräikkäkiuru

text: Kapinräikkäkiuru ("Mirafra apiata") eli aiemmalta nimeltään räikkäkiuru on eteläafrikkalainen varpuslintu. Sen elinympäristö käsittää Lounais-Namibian ja Etelä-Afrikan keskiosia. Siitä tunnetaan kaksi alalajia. Louis Jean Pierre Vieillot kuvaili lajin holotyypin läntisen Kapmaan Malmesburysta 1816.


title: Angel Bust

text: Angel Bust (s. 30. marraskuuta 1970 Kalifornia) on yhdysvaltalainen entinen pornonäyttelijä.


title: Angel Bust

text: Bust aloitti uransa stripparina ja myöhemmin teki ensiesiintymisensä pornoelokuvissa vuonna 1992, elokuvassa "Boobarella". Sittemmin hän esiintyi noin 50 elokuvassa ja lopetti näyttelemisen vuoden 1995 lopulla keskittyäkseen täysipäiväisesti strippaamiseen.


title: Dave Chambers

text: Dave Chambers (s. 7. toukokuuta 1940 Leaside, Ontario, Kanada) on kanadalainen jääkiekkovalmentaja. Hän on valmentanut Yorkin yliopiston jääkiekkojoukkuetta, Italian maajoukkuetta, Kanadan nuorten maajoukkuetta, NHL-seura Quebec Nordiquesia ja vuodesta 2000 lähtien useissa eri seuroissa Sveitsissä. Lisäksi Chambers on filosofian tohtori Ohion valtionyliopistosta ja on kirjoittanut useita jääkiekkovalmennusta käsitteleviä kirjoja. Chambers on myös toiminut professorina Yorkin yliopistossa.


title: Dave Chambers

text: Chambers pelasi nuorena itse jääkiekkoa juniorisarja OHA:ssa vuosina 1956–1960 Guelph Biltmores ja Toronto St. Michael's -joukkueissa. Hän toimi Saskatchewanin yliopiston jääkiekkojoukkueen valmentajana vuosina 1968–1969. Vuosina 1970–1972 hän valmensi Ohion valtionyliopiston jääkiekkojoukkuetta. Vuonna 1972 hänestä tuli Yorkin yliopiston jääkiekkojoukkueen valmentaja. Hän valmensi joukkuetta vuoteen 1977 asti, jolloin hänet valittiin Ontarion vuoden yliopistovalmentajaksi. Kaudella 1979–1980 Chambers toimi juniorijoukkue Toronto Marlborosin päävalmentajana ja kauden päätteeksi hänet valittiin OHL:n vuoden valmentajaksi. Hän toimi Italian jääkiekkomaajoukkueen päävalmentajana neljä vuotta ja nosti vuonna 1981 joukkueen jääkiekon maailmanmestaruuskilpailuiden B-sarjasta A-sarjaan. Chambers kokosi Italian maajoukkueen pohjoisamerikkalaisista jääkiekkoilijoista, jotka saattoivat edustaa myös Italiaa. Vuoden 1982 maailmanmestaruuskilpailuissa Italia voitti Yhdysvallat ja pelasi tasan Kanadan kanssa. Vuosina 1984–1987 Chambers toimi jälleen Yorkin yliopiston jääkiekkojoukkueen valmentajana. York voitti Kanadan yliopistojen mestaruuden vuonna 1985.


title: Dave Chambers

text: Chambers toimi Kanadan nuorten jääkiekkojoukkueen päävalmentajana kaudella 1987–1988. Joukkueen apulaisvalmentajina olivat Jean Bégin ja Ken Hitchcock. Joukkue voitti kultaa nuorten maailmanmestaruuskilpailuissa 1988. Chambers ei suostunut jatkamaan joukkueen valmentajana seuraavalla kaudella, vaan palasi toimeensa Yorkin yliopistossa. Chambers toimi 1980-luvulla myös useiden nuorisojoukkueiden valmentajana ja kahdesti Kanadan maajoukkueen valmentajana Spengler Cupissa.


title: Dave Chambers

text: NHL-seura Minnesota North Stars nimitti Pierre Pagén päävalmentajaksi kaudeksi 1989–1990. Chambers nimitettiin joukkueen apulaisvalmentajaksi. Seuraavaksi kaudeksi (1990–1991) Pagé siirtyi Quebec Nordiquesin toiminnanjohtajaksi ja kesäkuussa 1990 Quebecin päävalmentajaksi nimitettiin Chambers. Quebec pelasi kuitenkin huonosti ja Pagé erotti Chambersin kesken kauden 1991–1992. Chambers valmensi NHL:ssä yhteensä 98 ottelussa, mutta voitti niistä vain 19 ja hävisi 64.


title: Dave Chambers

text: Chambers oli vuosina 2000–2003 valmentajana Sveitsin Nationalliga A:n ZSC Lionsissa, joka voitti tänä aikana kerran Sveitsin mestaruuden, hävisi kerran loppuotteluissa ja hävisi kerran välierissä. Vuosina 2003–2005 hän toimi SCL Tigersin valmentajana ja vuosina 2006–2008 jälleen ZSC Lionsin valmentajana. ZSC Lions voitti Sveitsin mestaruuden myös vuonna 2008. Rapperswil-Jona Lakers nimesi Chambersin joukkueen apulaisvalmentajaksi kaudeksi 2008–2009. Seuran päävalmentaja oli Morgan Samuelsson. Chambersista tuli seuran päävalmentaja 18. marraskuuta 2008, jolloin Samuelsson erotettiin. Tammikuussa 2009 Chambers siirrettiin takaisin Rapperswilin apulaisvalmentajaksi kun seuran päävalmentajaksi nimettiin Raimo Summanen. Chambers joutui luopumaan tehtävistään apulaisvalmentajana helmikuussa 2009, kun häneltä leikattiin kummatkin imusolmukkeet ja hän palasi Kanadaan kuntoutumaan. DEL-seura Schwenninger Wild Wings nosti hänet päävalmentajakseen 2. joulukuuta 2014.


title: Dave Myrie

text: Dave Andrew Myrie Medrano (s. 1. kesäkuuta 1988 Puerto Viejo, Costa Rica) on costaricalainen jalkapalloilija, pelipaikaltaan puolustaja. Hän edustaa norjalaista Fredrikstadia.


title: Dave Myrie

text: Myös Myrien veli Roy Myrie on jalkapalloilija.


title: Dave Myrie

text: Myrie edusti juniorina kahden kauden ajan espanjalaisseura Cádizia. Palattuaan kotimaahansa hän pelasi Puntarenasin ja Alajuelensen joukkueissa maan korkeimmalla sarjatasolla Primera Divisiónissa kaudet 2007–2009.


title: Dave Myrie

text: Syyskuussa 2009 Myrie teki sopimuksen Yhdysvaltain Major League Soccerin Chicago Firen kanssa. Kaudeksi 2010 hän siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Myrie oli avauskokoonpanossa joukkueen tehdessä MLS-ensiesiintymisensä 25. maaliskuuta Seattle Soundersiä vastaan, mutta hänet vapautettiin sopimuksestaan pian ottelun jälkeen.


title: Dave Myrie

text: Yhdysvalloista Myrie palasi Costa Ricaan, jossa hän liittyi Limónin joukkueeseen. Elokuussa 2011 hän siirtyi Norjan Tippeligaenin Fredrikstadiin.


title: Dave Myrie

text: Myrie kuului Costa Rican maajoukkueeseen alle 17-vuotiaiden MM-kilpailuissa vuonna 2005 ja alle 20-vuotiaiden MM-kilpailuissa vuonna 2007.


title: Dave Myrie

text: Costa Rican A-maajoukkueessa Myrie debytoi 17. marraskuuta 2010 ottelussa Jamaikaa vastaan. Hänet valittiin joukkueeseen vuoden 2011 Keski-Amerikan-mestaruuskilpailuihin.


title: Sagoninkiuru

text: Sagoninkiuru ("Mirafra pulpa") on itäafrikkalainen varpuslintu. Sen elinympäristö käsittää Etiopian eteläosan, Kenian pohjois-, keski- ja kaakkoisosat, sekä Koillis-Tansanian. Herbert Friedmann kuvaili lajin holotyypin Etiopian Shoan provinssin Saganjoelta 1930.


title: Ruskosauvasirkka

text: Ruskosauvasirkka (C"arausius morosus") on lemmikkieläimenä suosittu ja helppohoitoinen kummitussirkkalaji.


title: Ruskosauvasirkka

text: Ruskosauvasirkka on vihreä tai ruskea, siivetön, pitkänomainen hyönteinen, joka muistuttaa oksaa. Tuntosarvet ovat vartaloon nähden melko pitkät. Täysikasvuinen naaras on 8–10 cm pitkä ja etummaisten jalkojen tyvissä on punaista väriä. Toukilla punainen väri ei juuri erotu. Koirasyksilöt ovat äärimmäisen harvinaisia.


title: Ruskosauvasirkka

text: Ruskosauvasirkka on enimmäkseen yöaktiivinen hyönteinen, joka lepää päivät tekeytyen oksaksi. Se on kasvinsyöjä, joka käyttää ravinnokseen monia eri kasvilajeja. Enimmäkseen ruskosauvasirkan tulisi syödä vadelman lehtiä, omenan lehtiä ja myrkyttömiä ruusun lehtiä. Useimpien kummitussirkkojen tapaan ruskosauvasirkka lisääntyy täysin neitseellisesti. Gynandromorfeja yksilöitä on tavattu. Naaras tuottaa täysikasvuiseksi tultuaan joka päivä noin neljä kappaletta 2 mm:n pituisia munia, koko loppuelämänsä ajan. Munien kuoriutumisessa kestää muutamasta kuukaudesta jopa puoleen vuoteen. Vastakuoriutunut sauvasirkka on noin kolmen sentin pituinen ja erittäin hento. Muodonvaihdos on vaillinainen. Sauvasirkka elää noin vuoden ikäiseksi, mutta vanhempiakin yksilöitä on tavattu.


title: Ruskosauvasirkka

text: Laji esiintyy luonnonvaraisena mm. Intiassa ja Sri Lankalla. Karanneista tai luontoon päästetyistä yksilöistä on muodostunut pysyviä kantoja ympäri maailmaa.


title: The Ultimate Collection (Michael Jackson)

text: Michael Jackson: The Ultimate Collection on Michael Jacksonin kokoelmaboksi, joka käsittää neljä CD:tä ja yhden DVD:n. Boksia on myyty maailmanlaajuisesti yli miljoona kappaletta. DVD julkaistiin erikseen myöhemmin vuonna 2005 nimellä "".


text: Boksi keskittyy pääosin Jacksonin uran hitteihin, pääasiassa kuuteen studioalbumiin: "Off the Wall", "Thriller", "Bad", "Dangerous", "HIStory" ja "Invincible". Merkittävimpiä julkaisuja ovat demoversiot kappaleista ”P.Y.T. (Pretty Young Thing)”, ”Shake a Body”, ”Cheater” ja alkuperäinen demo ”We Are the Worldista”. Boksi sisältää myös kahdeksan aiemmin julkaisematonta kappaletta, muun muassa ”Beautiful Girl”, ”The Way You Love Me” ja ”We’ve Had Enough”, kaikki Jacksonin itse kirjoittamia kappaleita.


text:
Kappale ”The Way You Love Me” julkaistiin uudelleen miksattuna nimellä ”(I Like) The Way You Love Me” postuumialbumilla "Michael" joulukuussa 2010.
Levy 1


text: Levy 2


text: Levy 3


text: Levy 4


text: DVD -


text: Japanissa julkaistu versio sisältää viisi kappaletta lisää: ”Blame It on the Boogie”, ”Human Nature”, ”Another Part of Me”, ”Heal the World” ja ”One More Chance”.


title: Savannikiuru

text: Savannikiuru ("Mirafra cantillans") on Afrikassa ja Etelä-Aasiassa elävä varpuslintu. Sen laaja elinympäristö käsittää Sahelin alueen Senegalin itäosista Eritreaan, Itä-Afrikan Etelä-Eritreasta Koillis-Tansaniaan, sekä Arabian niemimaan, Pakistanin, Intian, Länsi-Nepalin ja Kaakkois-Bangladeshin. Siitä tunnetaan neljä alalajia. Edward Blyth kuvaili lajin holotyypin Intiasta 1844.


title: Sepelkiuru

text: Sepelkiuru ("Mirafra collaris") on itäafrikkalainen varpuslintu. Sen elinympäristö käsittää Somalian, Kaakkois-Etiopian ja itäisen Kenian. Richard Bowdler Sharpe kuvaili lajin holotyypin Kenian koillisosan Aimolasta 1886.


title: Rakkauden ammattilainen

text: ”Rakkauden ammattilainen” on Juice Leskisen kappale vuodelta 1986, jolloin se julkaistiin ”Vaasankin veri vapisee” -singlen B-puolena. Se sisältyi myös Juice Leskinen Grand Slamin albumiin "Yölento." Kappale alkaa sanoilla "Hän on opetellut rakastamaan hän on vailla koulutusta / siksi arvostelijoissaan aiheuttaa pahennusta. / Ne häntä piikittelee mutta hän sen kestää kyllä / hän ei rakkautta tee hän pitää sitä yllä".


title: Rakkauden ammattilainen

text: ”Rakkauden ammattilainen” kertoo uhrautuvasta rakkaudesta, ja siinä on viittauksia Jeesukseen, kun kerrotaan miten rakkauden ammattilaisen nilkat ja ranteet naulataan. Toisaalta kappaleen ei voi sanoa kertovan suoraan sen enempää prostituoiduista kuin Jeesuksestakaan. Juice Leskinen kertoi saaneensa idean Kari Peitsamon ”Amatöörirakastaja”-kappaleen nimestä.


title: Valencian lentoasema

text:
Valencian lentoasema (esp. "Aeropuerto de Valencia", myös "Manisesin lentoasema") on julkinen lentoasema, joka sijaitsee 8 kilometriä Valenciasta länteen. Vuonna 2007 avattiin Lentoaseman terminaalin alla oleva Valencian metron linjojen 3 ja 5 pysäkki "Aeropuerto". Metrolinja kulkee lentoasemalta Valencian ydinkeskustaan, jonne matka kestää 15 minuuttia, ja aina merenrannalle saakka. Valenciaan operoivia lentoyhtiöitä: Air Algérie, Air Berlin, Air Europa, Air France, Alitalia, Blue Air, Bulgaria Air, Brussels Airlines, Czech Airlines, Delta airlines, Easyjet, Iberia, Lufthansa, Pyrenair,
Ryanair, Spanair, Swiftair, Tap Portugal, Transavia.


title: Auðhumla

text:
Auðhumla on skandinaavisessa mytologiassa alkulehmä, jonka maitoa jääjättiläinen Ymir joi aikojen alussa. Lehmä pysyi hengissä nuolemalla Niflheimin suolaista jäätä.
Kun Auðhumla nuoli suolaisia jääkiteitä, siitä muodostui mies, Buri. Buri sai pojan nimeltä Bor, joka puolestaan sai kolme poikaa, jumalat Odin, Vili ja Ve.


title: Pyhä toimitus (kappale)

text: ”Pyhä toimitus” on Juice Leskisen kappale vuodelta 1985. Teksti rinnastaa Leskiselle ominaiseen tapaan pyhää ja seksuaalista, ja se on paikoin varsin suoraviivaista: "Pääsen sisään / näin voimani lisään." Kappale alkaa sanoilla "Maailman kyliin / mä väsyin / ota syliin".


title: Pyhä toimitus (kappale)

text: Kappale julkaistiin Juice Leskinen Grand Slamin nimellä ensin singlenä (B-puolella ”Inferno”) ja sitten albumilla "Pyromaani palaa rikospaikalle". Sitä ennen Juice Leskinen ei ollut julkaissut uutta materiaalia puoleentoista vuoteen. Kappaleen esittävät levyllä Juice Leskinen (laulu), Anssi Tikanmäki (piano, urut ja taustalaulu), Ila Loueranta (taustalaulu), Puntti Valtonen (sähkökitara ja taustalaulu), Antti Tammilehto (basso ja taustalaulu) ja Vesa Sytelä (rummut).


title: Pyhä toimitus (kappale)

text: Grand Slam kasattiin uudestaan ”Pyhän toimituksen” levyttämistä varten, ja kappale käsittelee Juice Leskisen mukaan yhtä paljon ”sitä naista” kuin bändiäkin. Hän on myös kertonut, että kappale on itse asiassa ”yksi Chopinin etydi väärinpäin”.


title: Holy Wars... The Punishment Due

text: Holy Wars... The Punishment Due on vuonna 1990 julkaistu Megadethin single albumilta "Rust in Peace". Se nousi Suomen virallisen listan sijalle 10.


title: Holy Wars... The Punishment Due

text: Holy Wars käsittelee lyyrisesti Pohjois-Irlannin levottomuuksia ja ongelmia 1960-luvulta. Tätä kriisiä kutsuttiin nimellä The Troubles. Kappaleessa käsitellään myös katolisten ja protestanttien välistä uskonnollista sotaa. Kappale on kaksiosainen, joista ensimmäinen osa ("Holy Wars") käsittelee Irlannin ongelmallisuuksia, kun taas toinen osa ("The Punishment Due") käsittelee sarjakuvahahmo Tuomaria, jonka alkuperäinen, englanninkielinen nimi on The Punisher. Kappaleessa on neljä kitarasooloa.


title: Holy Wars... The Punishment Due

text: Kappaleen musiikkivideo kuvattiin elokuussa 1990, juuri kun Persianlahden sota oli saanut alkunsa. Videolla näytetäänkin sodan maailmalle aiheuttamia konflikteja.


title: Holy Wars... The Punishment Due

text: Kappale on "in" final encoressa.


title: Holy Wars... The Punishment Due

text: 7" painos


title: Holy Wars... The Punishment Due

text: 12" painos


title: Holy Wars... The Punishment Due

text: CD-painos


title: Helsingin Poliisi-Voimailijat

text: Helsingin Poliisi-Voimailijat ry on vuonna 1921 perustettu urheiluseura. Se perustettiin Helsingin poliisilaitoksen palveluksessa olevien henkilöiden sekä heidän 14 vuotta täyttäneiden poikien urheiluseuraksi, mutta nykyisin siihen kuuluu muitakin kuin helsinkiläisiä ja myös muita kuin poliiseja.


title: Helsingin Poliisi-Voimailijat

text: HPV:n alkuvuosien lajeja olivat paini, köydenveto ja nyrkkeily. Myöhemmin mukaan tulivat hiihto, yleisurheilu ja erilaiset palloilulajit. Nykyiset lajit ovat hiihto, hiihtosuunnistus, pyöräsuunnistus, suunnistus, painonnosto, penkkipunnerrus, voimanosto, salibandy ja yleisurheilu. Seura kuuluu lajien kansallisiin lajiliittoihin.


title: Helsingin Poliisi-Voimailijat

text: Seura on mukana järjestämässä Helsinki City Marathonia ja Seurasaaren juhannusjuhlia. Seuran jäsenjulkaisu on Poliisi-Voimailija-lehti.


title: Bilbaon lentoasema

text: Bilbaon lentoasema on julkinen lentoasema, joka sijaitsee Loiun () kunnassa Baskimaassa, Espanjassa. Lentoasema on Pohjois-Espanjan ja Baskimaan tärkein lentoasema. Lentoaseman terminaalin on suunnitellut espanjalainen arkkitehti Santiago Calatrava, ja se otettiin käyttöön vuonna 2000. Terminaalia on suunniteltu laajennettavaksi.


title: Metlaoui

text: Metlaoui on kaupunki Tunisiassa. Se sijaitsee maan länsiosassa, Gafsan kuvernoraatissa, lähellä Algerian rajaa. Kaupunki kuuluu Atlasvuoristoon ja siellä on kaivostoimintaa, pääasiassa fosfaattia. Metlaouista kulkee rautatie Seljan rotkon läpi Redeyefin kaupunkiin. Rautatie on ollut ennen tärkeä kaivostoiminnalle, mutta nykyään se on etupäässä turistikäytössä. Metlaouissa on noin 8000 asukasta.


title: Klaus Van Der Kampf

text:
Klaus Van Der Kampf on suomalainen iskelmälaulaja, joka osallistui Syksyn sävel -kilpailuun vuonna 1982 kappaleella "Raisu lumous" ja sijoittui kolmannelle sijalle.
Vuonna 1984 Kampf teki yhdessä Pallosalama-orkesterin kanssa pitkäsoiton Bluebird-levymerkille.


title: Seljan rotko

text: Seljan rotko sijaitsee läntisessä Tunisiassa, Atlasvuoristossa, lähellä Algerian rajaa. Rotko on ainutlaatuinen luonnonmaisema Tunisiassa. Rotkolla on korkeat ja jyrkät seinät, ja sen pohjalla virtaa Seljan joki. Rotko on useita kilometrejä pitkä ja erittäin kiemurteleva.


title: Seljan rotko

text:
Vuonna 1896 rakennettiin rotkoon rautatie läheisten Metlaouin ja Redeyefin kaupunkien välille helpottamaan alueella olevien fosfaattikaivosten hyödyntämistä. Rakentaminen rotkoon oli kallista ja vaati myös paljon ihmishenkiä.
Nykyään rata on etupäässä turistikäytössä. Turisteja kuljetaan junalla, jonka nimi on "Le Lézard Rouge" (punainen lisko). Juna kulkee Metlaouin kaupungista rotkoa pitkin ylös kaivosalueelle. Aina välillä juna pysähtyy, että matkustajat pääsevät ulos ottamaan valokuvia. Koska rata kulkee lähellä Algerian rajaa, on junassa myös rajavartijat.


title: Seljan rotko

text: Le Lézard Rouge valmistettiin Ranskassa 1910 ja se lahjoitettiin Tunisian beylle. Sillä bey matkusti talvipalatsiinsa keidaskaupunki Tozeuriin. Junassa on viisi vaunua ja ne maalattiin syvän punaiseksi, mistä se myös sai nimensä.


title: Neidonkenkä (romaani)

text: Neidonkenkä on Sirpa Kähkösen Kuopio-sarjan viides osa. Se ilmestyi Otavan kustantamana 2009. Edeltävän osan tavoin se on yhdenpäivänromaani. Tapahtumat sijoittuvat jatkosodan aikaiseen Kuopioon, kesäkuun 9. päivään vuonna 1942. Romaanin nimi tulee harvinaisesta kämmekkäkasvista, neidonkengästä, jota kirjassa Juho Tiihonen koittaa etsiä metsästä.


title: Neidonkenkä (romaani)

text: Ankaran nälkätalven jälkeen ihmiset nauttivat alkavan kesän lämpimistä päivistä. Aleksanterinkadun asunnossa otetaan esiin huolella säilytetty taikinanjuuri ja Hilda Tuomi pääsee leipomaan pitkästä aikaa kunnollista ruisleipää. Ravintola Tatrassa valmistaudutaan juhliin, vaikka kaikki ruokatarpeet ovat tiukassa. Kaupungissa on paljon saksalaisia sotilaita, eivätkä nuoret tytöt voi välttyä heidän katseiltaan. Helvi Martiskainen ei tiedä kuinka varjelisi tytärtään Maria, jota äidin neuvot eivät tunnu kiinnostavan. Äitinsä hylkäämä Charlotta odottaa epätoivoisesti isäänsä. Hyviäkin uutisia sentään saapuu: Juho on hyväksytty oppikouluun.


title: Narkausjärvi

text: Narkausjärvi on Rovaniemen Narkauksessa sijaitseva pieni järvi. Se sijaitsee noin 36 kilometrin päässä kaupungista ja sen läheisyydessä on muutamia asuintaloja. Järvessä on 9 metrin syvänne. Järvi laskee Vähäjokea pitkin Kemijokeen.


title: Retkikunta 23

text: Retkikunta 23 () oli Kansainvälisen avaruusaseman 23. miehistö.


title: Retkikunta 23

text: Retkikunta 23 alkoi Sojuz TMA-16:n irtautuessa asemasta 18. maaliskuuta 2010. Kolme uutta miehistön jäsentä saapui Sojuz TMA-18:n mukana asemalle 4. huhtikuuta 2010.


title: Retkikunta 23

text: Retkikunta päättyi 2. kesäkuuta 2010 00:04 UTC Sojuz TMA-17:n irtautuessa ISS:stä Kotovin, Noguchin ja Creamerin laskeutuessa Sojuzilla Kazakstaniin. Skvortsov, Kornijenko ja Caldwell jatkoivat avaruusasemalla Retkikunta 24:n jäseninä.


title: Pampasirkut

text: Pampasirkut ("Embernagra") on tangaroiden heimoon kuuluva varpuslintusuku. Pampasirkkujen sukuun kuuluu BirdLifen mukaan kaksi lajia.


title: Houssine Kharja

text: Houssine Kharja (, s. 9. marraskuuta 1982 Poissy, Ranska) on marokkolainen jalkapalloilija, pelipaikaltaan hyökkäävä keskikenttäpelaaja. Hän edustaa Qatarin pääsarjassa pelaavaa Al-Arabia.


title: Houssine Kharja

text: Kharja vietti vuoden Paris Saint-Germainin ja Sportingin kakkosjoukkueessa ennen kuin siirty Italiaan aloittaakseen ammattilaisuransa Ternanan joukkueessa. Hän vietti joukkueessa viisikautta ja kävi hetkellisesti lainalla AS Romassa, jossa Kharja pelasi 12 ottelua tehden niistä yhden maalin. Lainan päätyttyä hän palasi takaisin Ternaanaan, joka putosi Serie C1. Samalla Kharjan sopimusneuvotteluissa ilmeni epäselvyyksiä, jonka myötä selvittely vietiin aina FIFA:n oikeusistuntoon, jossa oikeus päätti Kharjan olevan vapaa pelaaja. Tämän myötä hän siirtyi 27. maaliskuuta 2007 kolmen vuoden sopimuksella Serie B:ssa pelanneen Piacenzan riveihin. Kharja lainattiin kesken kauden Sienaan, joka lopulta teki seuraavalle kaudelle vakituisen sopimuksen.


title: Houssine Kharja

text: Kesäkuussa 2009 Genoa ilmoitti käyvänsä neuvotteluja Kharjan kanssa ja lopulta 2. heinäkuuta 2009 joukkue allekirjoitti sopimuksen keskikenttäpelaajan kanssa.


title: Houssine Kharja

text: 29. tammikuuta 2011 Inter ilmoitti tehneensä puolen vuoden lainasopimuksen Kharjan kanssa. Kharja pelasi Interissä 15 ottelua ja onnistui kerran maalinteossa. Sopimuksen päätyttyä Inter ei päättänyt tehdä jatkosopimusta Kharjan kanssa.


title: Houssine Kharja

text: 18. elokuuta 2011 Kharja siirtyi Genoasta Fiorentinaan kahden vuoden sopimuksella.


title: Houssine Kharja

text: 29. kesäkuuta 2012 Kharja allekirjoitti kahden vuoden sopimuksen qatarilaisen Al-Arabin kanssa.


title: Houssine Kharja

text: Maajoukkuetasolla Kharja on edustanut Marokkoa. Hän pelasi ensimmäisen maaottelunsa 20. kesäkuuta 2003 Gabonia vastaan. Ensimmäisen maalinsa hän puolestaan teki 4. kesäkuuta 2005 Malawia vastaan.


title: Houssine Kharja

text: Kharja on edustanut Marokkoa myös arvokisoissa. Hän pelasi ensimmäiset Afrikan-mestaruuskilpailut vuonna 2004, jolloin Marokko saavutti hopeaa, hävittyään loppuottelussa Tunisialle. Kharja oli mukana myös vuosien 2006 ja 2008 Afrikan-mestaruuskilpailuissa, mutta ilman menestystä, kun Marokko jäi alkulohkoon. Myös vuoden 2012 Afrikan-mestaruuskisoissa Marokon kohtalo oli jäädä alkulohkoon. Kharja kuitenkin onnistui tekemään turnauksessa kolme maalia ollen maansa ja kisojen paras maalintekijä.


title: Koripallo kesäolympialaisissa 1904

text:
Koripallo järjestettiin näytöslajina vuoden 1904 kesäolympialaisissa. Lajissa järjestettiin neljä näytöstapahtumaa.
Lopputulokset:


title: Koripallo kesäolympialaisissa 1904

text: Lopputulokset:


title: Live in Bucharest: The Dangerous Tour

text: Live in Bucharest: The Dangerous Tour on Michael Jacksonin livekonsertti-DVD, joka julkaistiin vuonna 2005. DVD oli jo aikaisemmin saatavilla vuonna 2004 ilmestyneen "" -kokoelmaboksin mukana.


title: Golf olympialaisissa

text: Golf on järjestetty olympialaisissa kolme kertaa. Ensimmäisen kerran kesäolympialaisissa 1900 ja toisen kerran kesäolympialaisissa 1904. Golfin menestynein maa olympialaisissa on Yhdysvallat. KOK:n kokouksessa Kööpenhaminassa lokakuussa 2009 päätettiin, että golf hyväksytään mukaan olympialaisten ohjelmaan kesäolympialaisissa 2016.


title: Sulo Hurstinen

text: Sulo Voipa Hurstinen (1. helmikuuta 1881 Kuhmalahti – 5. syyskuuta 1979 Helsinki) oli suomalainen viulisti. Hurstinen antoi uransa aikana noin 1500 omaa konserttiesitystä Suomessa, muissa Pohjoismaissa, Baltiassa ja Saksassa.


title: Sulo Hurstinen

text: Sulo Hurstisen vanhemmat olivat director cantus Herman Hurstinen ja Emilia Yli-Pohja ja puoliso vuodesta 1907 Thyra Gabriela Lindelöf, matemaatikko Lorenz Lindelöfin tytär. Hurstinen kävi kahdeksan luokkaa lyseota, mutta ryhtyi sitten opiskelemaan musiikkia. Hän opiskeli Helsingin musiikkiopistossa vuosina 1902–1905 muun muassa Viktor Novacekin johdolla sekä Prahassa ja Berliinissä. Hänen ensikonserttinsa oli Helsingissä vuonna 1906. Tiiviin konsertoinnin ohella Hurstinen opetti viulunsoittoa Tallinnan konservatoriossa vuosina 1913–1914, Helsingin musiikkiopistossa vuosina 1909–1910 ja 1918–1952 sekä Helsingin kansankonservatoriossa 1922–1964, yli 80 vuoden ikään saakka. Hurstinen julkaisi myös joitakin omia viulusävellyksiään sekä viulunsoiton opiskelun oppaita.


title: Sulo Hurstinen

text: Hurstisen tytär Irma Hurstinen-Hellström oli konserttipianisti, joka soitti yhdessä isänsä kanssa monilla konserttikiertueilla.


title: Aleksandr Skvortsov (kosmonautti)

text: Aleksandr Aleksandrovich Skvortsov (; s. 6. toukokuuta 1966 Štšolkovo, Venäjä) on venäläinen kosmonautti.


title: Aleksandr Skvortsov (kosmonautti)

text: Skvortsov on naimisissa Elena Georgievna Skvortsovan (o.s. Krasnikova) kanssa. Heillä on yksi tytär, Anna. Hän harrastaa mm. sukeltamista, jalkapalloa, sulkapalloa, kalastusta, metsästystä ja matkailua. Hänen isänsä Aleksandr oli myös kosmonautti, joka ei kuitenkaan käynyt avaruudessa.


title: Aleksandr Skvortsov (kosmonautti)

text: Skvortsov valmistui Stavropolin ilmavoimien koulusta ohjaaja-insinöörinä vuonna 1987 ja vuonna 1997 ilmapuolustusakatemiasta. Hän on Venäjän ilmavoimien eversti. Nykyään hän opiskelee lakitiedettä. Hänellä on yli tuhat lentotuntia muun muassa MiG-23:n ja Su-27:n lentäjänä.


title: Aleksandr Skvortsov (kosmonautti)

text: Skvortsov valittiin 28. heinäkuuta 1997 kosmonauttikoulutukseen. Skvortsov suoritti Venäjän avaruusjärjestön (Roskosmos) kosmonautin peruskoulutuksen tammikuusta 1998 marraskuuhun 1999. Hän sai testi-kosmonautin kelpoisuuden marraskuussa 1999. Tammikuusta 2000 lähtien hän on saanut jatkokoulutusta Kansainväliseen avaruusasemaan (ISS). Maaliskuussa 2008 Skvortsov nimitettiin ISS:n Retkikunta 21/22 varamiehistöön lentoinsinööriksi ja Sojuz TMA:n komentajaksi.


title: Aleksandr Skvortsov (kosmonautti)

text: Hänet nimitettiin ISS:n Retkikunta 23:n lentoinsinööriksi. Hän toimi myös Retkikunta 24:n komentajana. Skvortsov laukaistiin ISS:lle 2. huhtikuuta 2010 lennolla Sojuz TMA-18. Hän palasi Maahan Sojuz TMA-18:lla 25. syyskuuta 2010.


title: Marion -88

text: Marion - 88 on Marionin julkaisema albumi vuodelta 1988.


title: Hv1

text: Hv1 (alun perin "H8") on Valtionrautateiden käytössä ollut höyryveturi. 1910-luvun alussa vanhemmat veturisarjat olivat junapainojen kasvaessa tulleet ylikuormitetuiksi, joten Valtionrautatiet tilasi kotimaisilta veturitehtailta entisiä huomattavasti voimakkaamman veturityypin H8. Tampella ja Lokomo valmistivat vetureita 42 kappaletta vuosina 1915–1921. Alkuperäinen suurin sallittu nopeus 80 kilometriä tunnissa korotettiin 95 kilometriin tunnissa vuonna 1934. Sarjatunnus H8 muutettiin Hv1:ksi vuonna 1942.


title: Hv1

text: Hv1-veturit olivat käytössä matkustajajunissa kautta maan 50 vuotta. Viimeiset veturit hylättiin 1960-luvun puolivälissä. Numero 555, joka on saanut yksilökohtaisen lempinimen "Prinsessa", oli ajokuntoisena museoveturina vuosina 1995–2000 ja kunnostettiin jälleen ajokuntoon VR:n 150-vuotisjuhlien yhteyteen vuonna 2012. Veturi liikennöi 11.–12. elokuuta 2012 rataosalla Hanko–Karjaa. Numero 548 on esiintyi Pikku-Matti maailmalla elokuvassa ja 570 elokuvassa Kaikenlaisia vieraita.


title: Oo – mikä nainen

text: Oo – mikä nainen on Markku Aron julkaisema albumi vuodelta 1972.


title: H8

text: H8 voi tarkoittaa jotain seuraavista:


title: Katso luontoa ja huomaa

text: Katso luontoa ja huomaa on Markku Aron julkaisema albumi vuodelta 1975.


title: Marcos Alonso

text: Marcos Alonso -nimisiä henkilöitä:


title: Théâtre du Grand Guignol

text: Grand Guignol koko nimeltään Le Théâtre du Grand-Guignol oli teatteri Pigallen alueella Pariisissa. Se keskittyi kauhuesityksiin, ja se oli toiminnassa vuodet 1897–1962. Sitä käytetään myös usein kuvaamaan kaikenlaista graafista kauhuviihdettä William Shakespearen teoksesta "Titus Andronicus" splatter-elokuviin.


title: Théâtre du Grand Guignol

text: Grand Guignol sai alkunsa 1897, kun ranskalainen näytelmäkirjailija Oscar Méténier osti teatterin Pariisin Pigallen alueelta. Grand Guignol oli Pariisin pienin teatteri, ja siellä esitettiin Méténier'n kiistanalaisia naturalistisia näytelmiä. Méténier'n näytelmät olivat usein sensuurin kohteina, sillä hän uskalsi esittää lavalla sellaisia asioita, joita aiemmin ei ole teatterissa nähty. Méténier'n "Mademoiselle Fifi", joka perustui Guy de Maupassantin teokseen, oli Grand Guignolin ensimmäisiä näytelmiä. Siinä esiintyi prostituoitu ensimmäistä kertaa, ja poliisi lopetti näytelmän esittämisen hetkellisesti.


title: Théâtre du Grand Guignol

text: Max Maureystä tuli teatterinjohtaja vuonna 1898. Hänen ohjauksessaan Grand Guignolista tuli kauhuteatteri. Maurey keksi myös näytelmäkirjailija André de Lorden, joka kirjoitti monia teoksiaan yhteistyössä psykologi Alfred Binet'nkanssa. Monet näytelmät käsittelivätkin mielisairaita ihmisiä. Esimerkiksi de Lorden "L'Homme de la Nuit" -teoksessa ("Yön mies") pääosassa oli nekrofiili. Monet de Lordenkin näytelmistä kärsivät sensuurista, ja Englannissa kahden hänen näytelmänsä esitykset kiellettiin kokonaan.


title: Théâtre du Grand Guignol

text: Maureyn jälkeen teatterin johtoon valittiin Camille Choisy, joka oli sen johdossa vuodet 1914–1930. Hänen kaudellaan Grand Guignoliin tuotiin myös erikoistehosteita, kuten valaistusta ja ääntä. Choisy palkkasi vuonna 1917 näyttelijä Paula Maxan, joka tunnettiin pian "maailman salamurhatuimpana naisena". Hän esitti lavalla usein hahmoa, jota kidutettiin monilla eri tavoilla. Choisyn jälkeen johtajaksi tullut Jack Jouvin ohjasi teatteria kauhusta psykologiseen draamaan. Grand Guignolin kukoistuskausi alkoi olla ohi, ja viimeistään toinen maailmansota aiheutti teatterin kaatumisen. Sodan jälkeen katsojamäärät pienenivät. Grand Guignolin viimeinen johtaja Charles Nonon sanoi vuonna 1962 teatterin sulkemisen jälkeen, että aiemmin kaikki uskoivat lavalla tapahtuvan pelkästään mielikuvituksellisia asioita, mutta sota näytti, että todellisuus voi olla kauheampikin.


title: Marquitos

text: Marquitos on Marcos-nimen hellittelymuoto. Sillä voidaan tarkoittaa muun muassa seuraavia henkilöitä:


title: Hv2

text: Hv2 oli Valtionrautateiden käytössä ollut höyryveturi. 1910-luvun alussa vanhemmat veturisarjat olivat junapainojen kasvaessa tulleet ylikuormitetuiksi, joten Valtionrautatiet tilasi uusia ja voimakkaampia vetureita. Hv2 oli Hv1-veturin pohjalta suunniteltu veturi. Erona Hv1-sarjaan Hv2:ssa oli kapeampi aluskehys, jonka ansiosta veturit olisi myöhemmin voitu muuttaa kapeammalle yleiseurooppalaiselle raideleveydelle.


title: Hv2

text: Hv2-vetureita valmistettiin kaikkiaan 33 kappaletta. Osan vetureista valmisti suomalainen Lokomo, osan saksalainen Schwartzkopff. Veturit saivat alun perin sarjatunnuksen H9, mutta vuonna 1942 ne jaettiin tenderin pituuden mukaan sarjoihin Hv2 ja Hv3. Hv2-vetureissa oli lyhyempi, kolmiakselinen tenderi.


title: Hv2

text: Hv2-veturit palvelivat matkustajaliikenteessä maan tärkeimpiä varikkoja, kunnes dieselöinti syrjäytti ne vuoteen 1968 mennessä. Saksassa valmistetut veturit erosivat jonkin verran suomessa valmistetuista, ja ne hylättiin jo vuonna 1965. Hv2-sarjasta on museoitu yksi veturi, numero 680, joka on Haapamäen höyryveturipuistossa.


title: Hv3

text: Hv3 oli Valtionrautateiden käytössä ollut väliraskas henkilöjunien höyryveturi. Hv3 oli Hv1-veturin pohjalta suunniteltu veturi. Erona Hv1-sarjaan Hv3:ssa oli kapeampi aluskehys, jonka ansiosta veturit olisi myöhemmin voitu muuttaa kapeammalle yleiseurooppalaiselle raideleveydelle. Hv2-vetureita valmistettiin kaikkiaan 24 kappaletta. Osan vetureista valmistivat suomalaiset Tampella ja Lokomo, osan saksalainen Schwartzkopff. Veturit saivat alun perin sarjatunnuksen H9, mutta vuonna 1942 ne jaettiin tenderin pituuden mukaan sarjoihin Hv2 ja Hv3. Hv3-vetureissa oli pidempi, neliakselinen tenderi.


title: Hv3

text: Veturin vesitilan suuruus oli 19 kuutiota ja hiilitilan suuruus 6 kuutiota. Tulipinnan ala oli 109,8 neliötä ja tulistimen 30,7 neliötä. Työpaine oli 12 kilopondia neliösentille, sylinterin pituus 51 senttiä ja männän iskun pituus 60 senttiä. Veturi pystyi vetämään noin 600–700 tonnin vaunukuormaa noin 890 hevosvoimansa avulla, pikajunakäytössä sen perässä oli tavallisesti kymmenisen vaunua eli noin 400 tonnin paino.


title: Hv3

text: Hv3-veturit palvelivat matkustajaliikenteessä maan tärkeimpiä varikkoja, kunnes dieselöinti syrjäytti ne 1970-luvun alkuun mennessä. Saksassa valmistetut veturit erosivat jonkin verran Suomessa valmistetuista ja ne hylättiin jo vuonna 1965. Hv3-sarjasta on museoitu kolme yksilöä, joista 781 on Keravalla muistomerkkinä ja 998 Haapamäen museovarikolla. Veturin 995, joka valmistui jatkosodan alkaessa 1941, kunnosti noin 15 000 tunnin työllä ajokuntoon Suolahdessa Tapani Laaksomies. Veturi on ainoa ajokuntoinen lajissaan koko Euroopassa. Se teki aikoinaan viimeisen aikataulun mukaisen matkansa henkilöjunassa Seinäjoen ja Vaasan välillä marraskuussa 1966. Kun koko Hv-sarja hylättiin 1977, se tuotiin seuraavana vuonna kunnostettavaksi muistomerkiksi Ouluun. Veturi oli Oulun rautatieaseman alueella vuodesta 1980 aina vuoteen 2004 saakka. Laaksomies muutti sen kunnostuksen yhteydessä halkokäyttöiseksi ja kapeampi hiilipiippu vaihdettiin samalla leveämpään halkopiippuun. Halkotilan suuruus on 12 kuutiota, neitsytmatkalla Suolahdesta Äänekoskelle halkoja kului noin kuusi mottia 10 kilometrin matkalla.


title: Södertälje

text: Södertälje on entinen kaupunki ja Södertäljen kunnan keskustaajama. 1970-luvun kuntauudistukseen asti kaupunkina ollut Södertälje sijaitsee Ruotsissa Tukholman läänin eteläosassä. Kaupunki kuuluu Södermanlandin historialliseen maakuntaan. Södertäljessä on 60 279 asukasta ja se on maakuntansa toiseksi suurin ja koko Ruotsin 15. suurin taajama. Kaupungista luoteeseen päin sijaitsee Strängnäs, koilliseen Tukholma, kaakkoon Nynäshamn ja lounaaseen Nyköping. Södertäljen kanava yhdistää Mälarenin Itämereen.


title: Södertälje

text: Södertälje mainitaan historiallissa lähteissä ensimmäisen kerran vuonna 1070. Tuolloin Adam Bremeniläinen nimeää paikan kuvauksessaan tiestä Skaran ja Birkan välillä teoksessaan "Gesta Hammaburgensis Ecclesiae pontificum". Alue oli kuitenkin asutettu jo paljon aikaisemmin. Ensimmäisten ihmisten arvellaan tulleen seudulle kivikaudella noin 4 000 vuotta eaa. Maanviljelyskulttuuri oli todennäköisesti saavuttanut alueen noin vuonna 3 000 eaa., jolloin kiinteä asutus oli syntynyt. Yhdyskunta kasvoi 600-luvulla, jolloin maankohoaminen oli tehnyt kulkureitin Mälarenin ja Itämeren välillä käyttökelvottomaksi, mutta alue oli silti nopein reitti Mälarenille.


title: Södertälje

text: Ei ole täysin selvää, milloin Södertäljen kaupunki (tuolloin nimellä "Telge") sai kaupunginoikeutensa. Nykyään useimmat ovat sitä mieltä, että niitä ei ole saatu vuoden 1386 jälkeen. Jotkut historioitsijat taas ovat sitä mieltä, että kaupunginoikeudet on saatettu myöntään niinkin varhain kuin vuonna 1000. Ensimmäinen vuosiluku, jolloin kaupunki mainitaan on vuodelta 829, jolloin lähetyssaarnaaja Ansgar kävi Birkassa.


title: Södertälje

text: Mörkön pohjoinen niemi linnoitettiin jo 1200-luvulla, jotta voitaisiin vartioida kulkua Södertäljeen ja Mälareniin mereltä. 1400-luvulla sinne rakennettiin linna, jonka venäläiset hävittivät 1700-luvulla. Hörningsholmin linna rakennettiin samalle paikalle 1700-luvun puolivälissä ja on nykyään yksityisessä omistuksessa.


title: Södertälje

text: Keskiajalla Telgen lääniä hallittiin Telge Husista, joka sijaitsi Slottsholmenilla aivan nykyisen Brunnsängin kaupunginosan ulkopuolella Södertäljen pohjoisosassa. Lääniin kuuluivat Öknebon ja Hölebon kihlakunnat sekä osia Svartlösan kihlakunnasta. Myöhemmin Telgen lääni jaettiin Södermanlandin ja Tukholman läänien kesken. 1400-luvun lopulla Telge Hus menetti suuren osan merkityksestään ja se hylättiin.


title: Södertälje

text: Södertäljen ensimmäinen tunnettu nimi oli "Tælgia" tai "Tælga" (muut kirjoitusmuodot: "Tcelghia", "Tcelge"). Joidenkin mielestä nimi periytyy muinaissaamelaisesta sanasta, joka tarkoittaa kahden vesistön välistä kannasta. Toisten mielestä selitys löytyy sanasta "tälja" (suom. "vuolla"). Södertäljen tapauksessa tarkoitetaan sitä, että kapeat lahdet Mälarenista ja Itämerestä ikään kuin vuolevat varsinaista kaupunkia. Nimen kirjoitusasu uudistettiin myöhemmin ja kaupunkia alettiin kutsua nimellä Telge. Tätä nimeä käytettiin vuoteen 1622, jolloin siihen laitettiin etuliite "söder" erotukseksi 110 kilometrin päähän koilliseen perustetusta Norrtäljen kaupungista. 1900-luvun alussa toteutetussa oikeinkirjoitusuudistuksessa nimen kirjoitusasu muutettiin Södertelgestä muotoon Södertälje. Nimi "Telge" tai "Tälje" elää kaupungissa vielä useiden paikkojen ja yritysten nimenä; esimerkiksi Telgekoncernen, Täljen kaupunginosa ja entinen lukio Tälgegymnasiet.


title: Södertälje

text: Södertälje käytti aluksi Pyhää Olavia sinetissään. 1600-luvun alussa Pyhää Olavia alettiin kuitenkin pitää vanhanaikaisena ja alettiin etsiä muita mahdollisia ehdokkaita kaupungin suojeluspyhimykseksi. Valituksi tuli Pyhä Ragnhild luultavasti kaupungissa Stortorgetin reunalla sijaitsevan Pyhän Ragnhildin kirkon vuoksi.


title: Södertälje

text: Varhaisella 1700-luvulla Södertäljeä ympäröivää aluetta koettelivat rutto ja Suuri Pohjan sota. Venäläiset sotilaat perustivat leirin Igelstavikenin äärelle ja polttivat kolmanneksen kaupungista. Näin tapahtui myös muualla Ruotsin itärannikolla ja tilanne kosketti monia pienempiäkin alueita, jotka nykyään on liitetty Södertäljeen.


title: Södertälje

text: Kaarle (kuninkaana Kaarle IX) sijoitti aktiivisesti kauppa- ja merenkulkukaupunkiin ollessaan Södermanlandin herttuana. Tällöin rakentaminen kaupungissa lisääntyi ja esimerkiksi Södertäljen raatihuone on vuodelta 1735. Lisäksi kaupungin eteläpuolelle rakennettiin satama. Teollisuutta kaupunkiin alkoi syntyä 1740-luvulla.


title: Södertälje

text: Södertäljen kanava vihittiin käyttöön 1809 ja ensimmäistä kertaa yli tuhanteen vuoteen kyettiin purjehtimaan Itämeren ja Mälarenin välillä. Jo viikinkiajalta lähtien oli tehty useita yrityksiä avata tämä vesitie. 1400-luvulla Engelbrekt Engelbrektinpoika antoi tehdä tiettyjä töitä kanavan kaivamiseksi, mutta työtä ei saatu valmiiksi. Kaarle XI käynnisti työt uudelleen ja rakennutti kanavan keskisen Södertäljen Maren-järven ja Igelstavikenin välille. Tätä kanavaa ylläpidettiin kuitenkin huonosti ja se rappeutui ajan myötä. Jäänteitä kanavasta on edelleen nähtävissä maastossa etenkin Scanian pääkonttorin ja Pershagenin alueen välillä, jossa vesitie on edelleen enimmäkseen avoinna.


title: Södertälje

text: Viimein Erik Nordewallin johdolla vuosina 1806–1809 kanava sai sulun ja tuli kuljettavaksi koko matkalta Mälarenista Itämereen. Tämä oli erityisen tärkeää pienemmille alueille Södertäljen ympärillä, koska nykyisellä kunnalla on "rannikkoa" nyt myös Mälarenin puolella. 1900-luvun alussa kanavasta oli tullut liian kapea ja kiemurainen uudenaikaisille aluksille. 1920-luvulla kanava kaivettiin uudelleen ja varustettiin uudella sululla. Tämä edelleen käytössä oleva sulku on Pohjoismaiden suurin. 1970-luvulla kanavassa toteutettiin lisää levennys- ja pohjatöitä.


title: Södertälje

text: Vuonna 1860 avattiin rautatie Södertäljen ja Tukholman välille ja kaksi vuotta myöhemmin Västra stambanan -rautatie, joka yhdistää Södertäljen Göteborgiin. Kaupunki tuli tunnetuksi myös kylpyläalueena.


title: Södertälje

text: Vuosisadan vaihteessa Södertäljen väkiluku oli noussut 8 000 asukkaaseen. Vuosisdan vaihteen molemmin puolin kaupunkiin perustettiin suuria tehtaita: Svenska Centrifug AB (1896), AB Södertelge Verkstäder (1897), Baltic (1906), Aktiebolaget Astra Apotekarnes Kemiska Fabriker (Astra) (1913), Tobaksmonopolet (1915) ja Wedaverken (1917). Ehkä kaikkein mielenkiintoisin oli VABIS eli Vagnfabriks-Aktiebolaget i Södertelge (1891), joka vuonna 1911 yhdistettiin skoonelaisen Scanian kanssa. Nimeksi tuli Scania-Vabis, mutta nykyisin yhtiö käyttää vain nimeä Scania.


title: Södertälje

text: 1950-luvulla Södertäljen keskustan tilannetta pidettiin huonona. Kaupunki kasvoi ja uudenaikaisia kerrostaloja rakennettiin reuna-alueille, mutta kaupungin keskustaa hallitsivat pienet puutalot. Kaupungin johto päätti toteuttaa kaupunkiuudistuksen, jossa nykyistä kävelykatua (Storgatanin autoton alue) ympäröivät korttelit purettiin. Osa rakennuksista siirrettiin Torekällbergetin museoon, joka tuolloin sijaitsi kaupungin ulkopuolella. Purkamiset ja uudisrakentaminen vaikuttivat eniten Nygatanin, Storgatanin ja Köpmangatanin alueeseen. Monet 1700- ja 1800-lukujen aikaisista rakennuksista Olof Palmen aukion, Marenplanin, Saltsjötorgetin ja Stortorgetin tienoilla kuitenkin säilytettiin.


title: Södertälje

text: Vuonna 1960 Södertälje oli vielä melko pieni kaupunki, jossa oli enimmäkseen homogeeninen 33 000 asukkaan väestö. 1960-luvulla kaupungin väestö kuitenkin muuttui radikaalisti. Korkeasuhdanne ja rakennemuutos johtivat kasvuvaiheeseen, jolloin suuret yhtiöt Scania-Vabis ja Astra kaipasivat lisää työntekijöitä. Työvoimaa rekrytoitiin aluksi rakennemuutoksen kaltoin kohtelemasta Norlannista. Kun se ei riittänyt, työvoimaat alettiin rekrytoida muuttamaan Södertäljeen myös muista maista. Pääosa muuttaneista työntekijöistä tuli Suomesta, mutta myös Kreikasta, Italiasta ja Jugoslaviasta. Muutto Suomesta lakkasi 1970-luvulla.


title: Södertälje

text: Västertäljen kunta liitettiin Södertäljeen 1946. Alue pysyi omana kunnanosanaan 1990-luvun loppuun asti. Aikaisemmin Västertäljeen kuulunut alue koostuu nykyään pääasiassa Genetan, Karlhovin, Linan ja Ronnan kaupunginosista Södertäljen pohjois- ja länsiosissa. Västertäljessä asuu noin 15 000 asukasta. Västertäljen seurakunta muodostaa edelleen oman seurakuntansa osana Ruotsin kirkkoa.


title: Södertälje

text: Vuonna 1963 kaupunkiin liitettiin Östertäljen kunta. Östertäljen kuntaan kuulunut Igelsta oli oma taajaväkinen yhdyskunta vuosina 1924−1952. Östertäljeä ei pidä sekoittaa nykyiseen Östertäljen seurakuntaan, joka käsittää koko kanavan itäpuolisen osan kaupungista. Vanha Östertäljen kunta on vain osa kyseisestä seurakunnasta. Alueen keskiosassa sijaitsee Alla helgons -niminen kirkko.


title: Södertälje

text: Södertäljen kunnan muodostamisen jälkeen useat pienemmät alueet ovat halunneet erota takaisin omiksi kunnikseen. Ainoa kerta, jolloin näin on tapahtunut on vuosi 1999, jolloin Taxinge ja Turinge erotettiin Nykvarnin kunnaksi. Viime vuosina myös Järna on osoittanut halua erota Södertäljestä. Tähän asti kaikki laskelmat ovat osoittaneet uuden kunnan muodostamisen aiheuttavan kustannuksien lisääntymistä, koska uuden kunnan pitäisi tarjota tiettyjä palveluja, jotka nyt ovat tarjolla Södertäljessä. Nykvarnin kunta on kuitenkin painottanut, että itsenäisenä kuntana sillä on enemmän vaikutusvaltaa. Siellä tilanne on ratkaistu niin, että palveluita ostetaan läheisiltä kunnilta. Nykvarnista puuttuu esimerkiksi kokonaan lukiokoulu.Södertäljessa on Ruotsin keskusrikospoliisin lokakuussa 2014 julkaistun raportin mukaan neljä lähiötä, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi. Alueet ovat: Hovsjö, Ronna, Fornhöjden ja Salem.


title: Södertälje

text: Södertäljen kaksi suurinta yritystä ovat vuonna 1891 perustettu kuorma-autovalmistaja Scania sekä vuonna 1913 perustettu lääkekonserni Astra, myöhemmin AstraZeneca.


title: Södertälje

text: Kaupungissa on useita urheilumahdollisuuksia. Paikallisia seuroja ovat jalkapalloseurat Assyriska FF sekä Syrianska FC, jääkiekkoseura Södertälje SK, ja Södertälje BBK -koripalloseura, jonka miesjoukkue kantaa nimeä Södertälje Kings ja naisjoukkue nimeä Telge Energi.


title: Södertälje

text: Tennispelaaja Björn Borg, jääkiekkoilija Anders Eldebrink, yleisurheilija Malin Ewerlöf Krepp, näyttelijä Peter Haber


title: Södertälje

text: Södertäljen suomalainen ystävyyskaupunki on Forssa.


title: Pierre Janet

text: Pierre Marie Félix Janet [žane] (30. toukokuuta 1859 Pariisi – 24. helmikuuta 1947 Pariisi) oli uraauurtava ranskalainen psykologi, psykoterapeutti ja filosofi. Hän oli ensimmäisiä tutkijoita, jotka kiinnittävät huomiota potilaan traumojen ja elämänhistorian väliseen yhteyteen. Janet myös yhdisti työssään akateemisen psykologian tutkimuksen ja mielisairauksien hoidon käytännön menetelmät.


title: Pierre Janet

text: Janet opiskeli Pariisin yliopistossa kuuluisan neurologi Jean-Martin Charcot’n johdolla. Hänen filosofinen tutkielmansa valmistui vuonna 1889. Janet työskenteli Charcot’n kutsumana pariisilaisessa Salpêtrièren sairaalassa, jossa valmistui hänen hysteriaa käsittelevä lääketieteen väitöksensä "L’état mental des hystériques" vuonna 1892. Lääketieteen tohtorin arvo hänelle myönnettiin seuraavana vuonna.


title: Pierre Janet

text: Vuonna 1898 Janet luennoi Pariisin yliopistossa. Hän toimi vuodet 1902–1932 psykologian professorina Collège de Francessa. Vuonna 1923 julkaistiin hänen merkittävä teoksensa "La médecine psychologique" ja vuodet 1928–1932 hän käytti muistin tutkimiseen. Syksyllä 1906 Janet luennoi Harvardin yliopiston Medical Schoolissa Yhdysvalloissa. Hänelle myönnettiin Harvardin kunniatohtorin arvo vuonna 1936.


title: Thomas Mitchell

text: Thomas Mitchell (11. heinäkuuta 1892 Elizabeth, New Jersey – 17. joulukuuta 1962) oli yhdysvaltalainen näyttelijä ja käsikirjoittaja. Hän oli ensimmäinen, joka voitti urallaan niin Oscarin, Emmyn kuin Tonynkin.


title: Thomas Mitchell

text: Mitchell aloitti uransa teatterinäyttelijänä ja näytelmien kirjoittajana vuonna 1913. Hänen ensimmäinen elokuvansa ilmestyi vuonna 1923. Mitchellin läpimurtorooli oli Frank Capran ohjaamassa elokuvassa "Sininen kuu" ("Lost Horizon", 1937), ja samana vuonna hän näytteli elokuvassa "Hirmumyrsky" ("The Hurricane", 1937), josta hän sai ensimmäisen Oscar-ehdokkuutensa.


title: Thomas Mitchell

text: Pari vuotta myöhemmin Mitchell sai parhaan miessivuosan Oscar-palkinnon Doc Boonen roolista elokuvassa "Hyökkäys erämaassa" ("Stagecoach", 1939). Hänen muita tunnettuja roolejaan ovat muun muassa Diz Mooren rooli elokuvassa "Mr. Smith lähtee Washingtoniin" ("Mr. Smith Goes to Washington", 1939), Scarlett O'Haran isän rooli elokuvassa "Tuulen viemää" ("Gone with the Wind", 1939), Billy-sedän rooli elokuvassa "Ihmeellinen on elämä" ("It's a Wonderful Life", 1946) ja pormestari Jonas Hendersonin rooli Gary Cooperin ja Grace Kellyn tähdittämässä elokuvassa "Sheriffi" ("High Noon", 1952).


title: Thomas Mitchell

text: Mitchell loi mittavan uran televisiossa 1950- ja 1960-luvuilla ja voittikin parhaan näyttelijän Emmy-palkinnon vuonna 1952. Tämän lisäksi hän loi mittavan uran myös teatterinäyttelijänä ja voittikin vuonna 1953 Tony-palkinnon musikaalista "Hazel Flagg". Näyttelemisen lisäksi hän myös toimi myös näytelmien kuin elokuvien käsikirjoittajana. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.


title: Thomas Mitchell

text: Thomas Mitchell oli irlantilaissiirtolaisten lapsi. Hän oli pari kertaa elämänsä aikana naimisissa, mutta hänellä ei tiettävästi ollut lapsia. Hän kuoli luusyöpään 70-vuotiaana 1962.


title: Marquitos (jalkapalloilija, 1933)

text: Marcos Alonso Imaz eli Marquitos (16. huhtikuuta 1933 Santander, Espanja – 6. maaliskuuta 2012 Santander, Espanja) oli espanjalainen jalkapalloilija. Hän pelasi puolustajana.


title: Marquitos (jalkapalloilija, 1933)

text: Marquitos edusti urallaan Racingia, Real Madridia, Hérculesia, Real Murciaa, Calvo Soteloa ja Tolucaa. Real Madridin kanssa hän saavutti muun muassa sekä viisi Espanjan liigamestaruutta että Euroopan cupia. Hän teki 3–3-tasoitusmaalin ensimmäisessä, Stade Reimsia vastaan pelatussa vuoden 1956 Euroopan cupin loppuottelussa, jonka Real Madrid voitti lopulta 4–3.


title: Marquitos (jalkapalloilija, 1933)

text: Espanjan maajoukkueessa Marquitos pelasi kaksi ottelua, ensimmäisen vuonna 1955 ja toisen 1960.


title: Marquitos (jalkapalloilija, 1933)

text: Marquitosin poika Marcos Alonso Peña edusti pelaajaurallaan muun muassa Atlético Madridia ja Barcelonaa, ja on sittemmin toiminut valmentajana. Pojanpoika Marcos Alonso Mendoza on myös jalkapalloilija.


title: Strateginen informaatio

text: Strategisella informaatiolla tarkoitetaan kognitiivisessa uskontotieteessä mitä tahansa tietoa, joka laukaisee sosiaalisia suhteita käsittelevän päättelyn.


title: Strateginen informaatio

text: Antropologi Pascal Boyerin mukaan jumalat, henget ja esivanhemmat tulevat ihmisille merkittävämmiksi, jos niillä uskotaan olevan strategista tietoa. Vaikka jumalat oletetaan ihmismäisiksi, ne eroavat kuitenkin hyvin paljon ihmisistä siten, että niiden oletetaan pääsevän vapaasti käsiksi kaikkeen sosiaalisen toiminnan kannalta merkittävään tietoon. Tämä tekee jumalista vakavasti otettavia verrattuna ihmisiin. Jumalien koetaan tietävän asioista enemmän ja paremmin kuin ihmisten. Ne ovat useissa paikoissa yhtä aikaa tai näkymättömiksi muuttumalla hankkivat tietoa, jota tavallisen kuolevaisen on mahdoton saavuttaa.


title: Strateginen informaatio

text: Koska jumalilla on täydellinen pääsy strategiseen tietoon, ne täytyy ottaa huomioon jokapäiväisissä toimissa. Kanssakäymisen moraalisten käyttäytymissääntöjen rikkomisesta on odotettavissa jumalan rangaistus. Jumalat eivät välttämättä näe joka hetki ihmisten elämään, mutta heillä on pääsy siihen aina tilanteissa, joissa käyttäytymissääntöjä rikotaan. Jumalille oletettu kyky saavuttaa strategista tietoa on ihmismielen piirre. Eri kulttuureissa ja yhteisöissä moraalisäännöt vaihtelevat. Jumalien ajatellaan tilanteesta riippuen näkevän eri asioita. Näkeminen on kuitenkin yleismaailmallinen piirre. Koska jumalalla on kyky nähdä ihmisen elämään moraalisääntöjä rikottaessa, siitä tulee väistämättä elämää ohjaava toimija. Pelko jumalan rangaistuksesta kannustaa käyttäytymään sääntöjen edellyttämällä tavalla. Kaikki eivät kuitenkaan usko jumalaan, eivätkä siksi pelkää jumalan rangaistusta. Mikäli jumalat eivät pääsisi käsiksi strategiseen tietoon, ne lähestyisivät huomattavasti muita intuitionvastaisia toimijoita (toimijoita, jotka rikkovat ihmisten alitajuisia oletuksia heistä).


title: Pedro Ríos

text: Pedro Ríos Maestre (s. 12. joulukuuta 1981 Jerez de la Frontera, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan oikea laitalinkki.


title: Pedro Ríos

text: Pelattuaan vuodet 2000–2004 Atlético Sanluqueñossa ja Ceutassa Ríos siirtyi Segunda Divisiónissa pelanneeseen Xereziin. Toisena kautenaan 2005–2006 hän teki 11 maalia, kun joukkue sijoittui kauden päätteeksi seitsemänneksi.


title: Pedro Ríos

text: Vuonna 2009 Ríos siirtyi kolmivuotisella sopimuksella madridilaisseura Getafeen.


title: Elfvik

text: Elfvik tarkoittaa seuraavia


title: Anoia

text: Anoia on comarca Barcelonan maakunnassa, Kataloniassa, Espanjassa. Anoian pääkaupunki on Igualada, ja Anoian tärkein teollisuusala on paperiteollisuus.


title: Anoia

text: Anoiasta pohjoiseen on Solsonèsin ja Bagesin piirikunnat, länteen Baix Llobregatin piirikunta, etelään Baix Penedèsin ja Alt Campin piirikunnat sekä itään Conca de Barberàn ja Segarran piirikunnat.


title: Anoia

text: Anoia koostuu 33 kunnasta. Väkilukutiedot ovat vuodelta 2001.


title: Pr1

text: Pr1 (ennen 1942 N1) "("Paikku")" oli Valtionrautateiden käytössä ollut höyryveturi. 1920-luvun alussa Valtionrautatiet tilasi uusia vetureita pääkaupunkiseudun paikallisliikenteeseen, sillä junapainojen kasvaessa vanhat Vk1–Vk3-sarjojen veturit olivat käyneet liian heikoiksi. Pr1-vetureita valmistettiin 16 kappaletta vuosina 1924–1926. Kahdeksan veturia valmisti saksalainen Hanomag, kuusi veturia suomalainen Lokomo ja kaksi veturia suomalainen Tampella.


title: Pr1

text: Pr1-sarja oli koko ikänsä käytössä Helsingin seudun paikallisliikenteessä. Veturilla voitiin ajaa molempiin suuntiin täyttä nopeutta, joten niitä ei tarvinnut kääntää Helsingin asemalla. Tämän vuoksi vetureissa oli karja-aura molemmissa päissä. Veturit olivat pääsääntöisesti keula Helsinkiin päin. Voimakkuutensa ansiosta vetureita käytettiin joskus myös lyhyen matkan tavarajunissa sekä Porkkalan vuokra-alueen aikaisissa pikajunissa Helsingin ja Kauklahden välillä. Veturit kiihtyivät myös nopeasti; paikallisliikenteen dieselöinti ei merkittävästi nopeuttanut junien aikatauluja. Loppuaikoinaan monet veturit toimivat vaihtotöissä, jolloin niiden karja-aurat korvattiin astinlevyillä.


title: Pr1

text: Pr1-veturit hylättiin vuoteen 1972 mennessä. Veturi 776 kunnostettiin Valtionrautateiden 125-vuotisjuhliin ja oli ajokuntoisena vuosina 1987–1996. Nykyään veturi on näytteillä Hyvinkään rautatiemuseossa.


title: Pr1

text: 765 nähdään elokuvassa Pekka ja Pätkä miljonääreinä.


title: Tubmanburg

text: Tubmanburg (myös Bomi, entinen Vaitown) on Bomin läänin pääkaupunki Liberiassa. Se sijaitsee Bomin kukkuloilla pääkaupunki Monroviasta luoteeseen. Vuonna 2008 suoritetussa väestönlaskussa Tubmanburgissa oli 13 144 asukasta,


title: Tubmanburg

text: Ennen sisällissotaa kaupunki oli tunnettu rautamalmi- ja timanttikaivoksista. Nykyisin kaupungin tunnusmerkkinä on neljän kilometrin päässä kaupungista, Bomin kukkuloiden keskellä oleva 106 metrin syvyinen "Blue Lake" ("Sininen järvi"), joka syntyi kaivosmiesten osuttua vesisuoneen ja veden täytettyä valtavan kaivoskuopan.


title: Tubmanburg

text: Tubmanburg sijaitsee 64 km:n päässä maan pääkaupungista Monroviasta. Gbarpolun läänin pääkaupunkiin Bopoluun sieltä on 42 km. Tubmanburgista Monroviaan kulkeva tie on maakunnan parhaassa kunnossa. Muualla jokien halkomassa maakunnassa liikkumista haittaavat sisällissodassa vaurioituneet sillat.


title: Tubmanburg

text: Ilmasto on lämmin koko vuoden. Sadekausi kestää huhtikuun alusta lokakuun loppuun, kuiva kausi marraskuusta maaliskuuhun. Alueen keskimääräinen sademäärä on noin 2 000 mm.


title: Tubmanburg

text: Hollantilaiset etsivät alueella timantteja mutta löysivät rautaesiintymiä jo 1930-luvulla. Amerikkalainen Lansdell K. Christie aloitti alueella kaivostoiminnan vuonna 1946 presidentti William Tubmanin avointen ovien politiikan rohkaisemana. Hän löysi rikasta rautamalmia ja perusti kaivosyhtiö Liberian Mining Companyn (LMC).


title: Tubmanburg

text:
LMC lopetti rautamalmin kaivamisen kaupungissa kolmenkymmenen vuoden kaivostoiminnan jälkeen 1976 ja jätti kaupungille vain lempinimen ”Bomi Hole” alueella sijaitsevien suurten kaivoskuoppien mukaan. Professori Armaso Bawnin mukaan silloinen hallinto epäonnistui alueen asukkaiden elämän kohentamisessa, ja niin kaupunki jäi taloudeltaan hyvin alikehittyneeksi. ”Blue Lake” muodostui neljä kilometriä kaupungista sijaitsevaan suureen kaivoskuoppaan vuoden 1978 tienoilla.
Kaupunki kärsi suuria tuhoja Liberian 14-vuotisen sisällissodan aikana. Kapinallisryhmä ULIMO otti elo-syyskuussa 1992 haltuunsa Tubmanburgin timanttikaivokset. Maalis-huhtikuussa 1994 kansallisen siirtymähallituksen aseistariisuntaoperaatio pysähtyi Tubmanburgissa, jossa ULIMO mellakoi aseistariisuntaa vastaan. Toukokuussa 1994 ULIMO kävi Tubmanburgin ympäristössä raskaita sisäisiä taisteluja järjestön jakautuessa kahtia Alhaji Kromahin johtamiin mandinkoihin (ULIMO-K) ja Roosevelt Johnsonin johtamiin krahn-heimolaisiin (ULIMO-J). Kaupungissa puhkesi jälleen joulukuussa 1995 ECOMOG:n ja ULIMO-J-ryhmän välisiä väkivaltaisuuksia. Roosevelt Johnsonille uskolliset ULIMO-J-joukot vastustivat jälleen aseistariisuntaa ja halusivat säilyttää timanttikaivokset hallinnassaan. Charles Taylorin NPFL-joukot ja Kromahin ULIMO-K-joukot liittyivät taisteluihin.


title: Tubmanburg

text: Tubmanburg oli vuoden 2003 taisteluissa presidentti Charles Tayloria vastaan taistelleen Liberians United for Reconciliation and Democracy (LURD) -sissiorganisaation päämaja. Monet kaupungin asukkaista pakenivat sisällissodan aikana useiksi vuosiksi naapurimaiden pakolaisleireille tai Liberian sisäisille leireille. Sodan jälkeen kaupungissa valvoivat järjestystä pakistanilaiset ja nigerialaiset UNMIL-joukot.


title: Tubmanburg

text: Vuonna 2008 suoritetussa väestönlaskussa Tubmanburgissa oli 13 144 asukasta, joista 6 555 oli miehiä ja 6 559 naisia. Tubmanburg on Liberian 13. suurin kaupunki.


title: Tubmanburg

text: Alueen suurin etninen ryhmä ovat golat, muita ovat deit, kpellet ja mandinkat. Islam on alueen vallitseva uskonto.


title: Tubmanburg

text: Alueen kaivostoiminta oli ennen sisällissotaa vilkasta. Tubmanburgin timanttikeskus avattiin sodan jälkeen vuonna 2007, mutta veritimanttien takia asetetut kauppasaarrot ovat haitanneet timanttivarojen kaupallista hyödyntämistä.


title: Tubmanburg

text: Tubmanburgissa toimii Liberian ensimmäinen kivennäisvesipullottamo "Blue Lake natural drinking water", joka hyödyntää Sinistä järveä markkinoinnissaan. Vuonna 2009 Sinisen järven ympärille suunniteltiin myös matkailun kehittämistä ja lisäinvestointeja. Järvestä poistettiin kaislaa, järven lähistöllä olevaa rakennuskantaa parannettiin, ja noin 200 alueen nuorta sai koulutusta rakennustoimintaan, kuten muuraamiseen, maalaamiseen ja puusepäntaitoihin.


title: Tubmanburg

text: Tubmanburgissa toimii alueellinen radioasema Radio Bomi.


title: Alan Poindexter

text: Alan Goodwin ”Dex” Poindexter (5. marraskuuta 1961 Pasadena, Kalifornia – 1. heinäkuuta 2012 Pensacola, Florida) oli yhdysvaltalainen laivastoupseeri ja NASAn astronautti. Hän lensi ensi kertaa avaruuteen avaruussukkulalennolla STS-122 helmikuussa 2008. Hän toimi 5. huhtikuuta 2010 laukaistun avaruussukkulalennon STS-131 komentajana.


title: Alan Poindexter

text: Vaikka Poindexter syntyi Kalifornian Pasadenassa, hän piti Rockvilleä Marylandissä kotikaupunkinaan, sillä hän kasvoi siellä. Hän oli naimisissa Lisa Pfeifferin kanssa ja heillä on kaksi lasta.


title: Alan Poindexter

text: Vuonna 1986 Poindexter suoritti Georgia Institute of Technologyssa lento- ja avaruusteknologian alemman korkeakoulututkinnon korkeimmin arvosanoin ja vuonna 1995 maisterintutkinnon (M.Sc.) Naval Postgraduate Schoolissa.


title: Alan Poindexter

text: Georgia Techistä valmistumisen jälkeen hän astui laivaston palvelukseen vuonna 1986. Hän valmistui laivaston lentäjäksi vuonna 1988 ja toimi F-14 Tomcat -lentäjänä. Poindexter osallistui Persianlahden sotaan. Toisen palvelujaksonsa aikana vuonna 1993 hänet nimitettiin laivaston koelentokouluun. Valmistuttuaan joulukuussa 1995 hän toimi koelentäjänä. Hän toimi F14:n digitaalisen lennonohjausjärjestelmän pääkoelentäjänä suorittaen myös muita lentotestejä. Poindexter lensi yli 3 500 tuntia yli 30 erilaisella lentokoneella ja suoritti yli 450 laskeutumista lentotukialukselle.


title: Alan Poindexter

text: Poindexter valittiin NASAn astronauttikoulutukseen kesäkuussa 1998, ja hän ilmoittautui koulutukseen elokuussa. Joulukuussa 2002 hänet nimitettiin sukkulalennon STS-120 pilotiksi. Lennon oli tarkoitus kuljettaa Harmony-yhteysmoduuli Kansainväliselle avaruusasemalle. Tehtävä kuitenkin peruttiin kahden kuukauden kuluttua tapahtuneen avaruussukkula Columbian onnettomuuden takia. Heinäkuussa 2006 hänet nimitettiin avaruussukkulalennon STS-122 pilotiksi. Lento kuljetti eurooppalaisen Columbus-laboratoriomoduulin ISS:lle helmikuussa 2008.


title: Alan Poindexter

text: Poindexter toimi lennonvalvonnan ja sukkulamiehistön yhteyshenkilönä maassa (CAPCOM) Hubble-avaruusteleskoopin huoltolennolla STS-125 toukokuussa 2009, samoin kuin lennon STS-127:n laukaisun aikana heinäkuussa 2009. Hänet nimitettiin sukkulalennon STS-131 komentajaksi. STS-131 laukaistiin avaruuteen 5. huhtikuuta 2010, ja tehtävä kesti 15 päivää.


title: Alan Poindexter

text: Poindexter kuoli 1. heinäkuuta 2012 vesiskootterionnettomuudessa Pensacola Beachin edustalla Floridassa. Hänen vanhemman poikansa ohjaama vesiskootteri osui Poindexteriin, joka oli osumahetkellä paikallaan vedessä. Poindexter kuoli myöhemmin vammoihin Pensacolan sairaalassa.


title: Argençola

text: Argençola () on kunta Anoian piirikunnassa, Barcelonan maakunnassa, Kataloniassa, Espanjassa. Argençola sijaitsee piirikuntansa rajalla, ja Argençolasta itään ovat Segarran ja Conca de Barberàn piirikunnat. Anoia-joki saa alkunsa kunnan alueelta.


title: Valhalla (sarjakuva)

text: Valhalla on tanskalaisen Peter Madsenin piirtämä, vuonna 1978 alkanut humoristinen seikkailusarjakuva, joka perustui skandinaaviseen mytologiaan. Semic julkaisi suomeksi vain sarjakuvan viisi ensimmäistä albumia, mutta Tanskassa niitä ilmestyi viisitoista, joista viimeisin, sarjan päättävä "Vølvens syner", vuonna 2009.


title: Valhalla (sarjakuva)

text: Sarjakuva kertoo Pohjolan jumalista ja perustuu suurimmaksi osaksi Eddan kertomuksiin. Sen päähenkilöitä ovat Thor ja hänen lähipiirinsä: vaimo Siv, ystävä Loki, isä Odin sekä ihmisottolapset Thjalfi (Tjalf) ja Röskva (Ruusu).


title: Valhalla (sarjakuva)

text: Vuosien 1976–1977 aikana Henning Kure ja Arne Stenby tanskalaisesta Interpresse-kustantamosta suunnittelivat viikinkien aikakauteen sijoittuvaa sarjakuvaa. He tarjosivat sitä piirrettäväksi nuorelle pilapiirtäjälle, Peter Madsenille, ja käsikirjoittajksi he pyysivät Hans Rancke-Madsenia, joka tunnettiin lahjakkaana hahmojen ja dialogin kirjoittajana.


title: Valhalla (sarjakuva)

text: Valhalla alkoi ilmestyä strippinä vuonna 1978 tanskalaisessa "Politiken"-sanomalehdessä. Ensimmäinen albumi "Susi tulee" ilmestyi seuraavana vuonna. Sarjakuva sai suosiota, ja se jatkui vielä pitkään. Kuusi ensimmäistä albumia olivat Interpressen julkaisemia, mutta siitä eteenpäin sarjakuvaa julkaisi sarjakuviin erikoistunut Carlsen Comics -kustantamo.


title: Valhalla (sarjakuva)

text: Vuonna 2007 tanskalainen sanomalehti "Jyllands-Posten" alkoi julkaisemaan sarjakuvan 14. albumia "Muren" verkkosivuillaan jatkotarinana. Sitä julkaistiin yksi sivu viikossa, ja ne olivat luettavissa Flash-muodossa.


title: Valhalla (sarjakuva)

text: Sarjakuva oli yleiseltä luonteeltaan humoristinen, mutta sen hahmot ja suurin osa tarinoista perustuivat suoraan Edda-tarustoon, ja monissa tarinoissa käsiteltiin myös syvällisempiä teemoja. Albumit ovat hyvin korkealaatuisia, ja niiden tekemiseen kului vuosi tai enemmän. Ne on tehty samanlaisella huolellisen piirtämisen ja käsikirjoittamisen perinteellä kuin ranskalais-belgialainen sarjakuva, joka on ollut Valhallan pääasiallinen esikuva.


title: Valhalla (sarjakuva)

text: Valhallasta tuli läpimurto piirtäjä Peter Madsenille, jonka piirrostyyli kehittyi sarjan aikana huomattavasti. Piirtämisen lisäksi hän on ollut mukana käsikirjoittamassa suurinta osaa albumeista. Koska Madsenin panos sarjakuvan suhteen on merkittävä, hänen nimensä usein liitetään siihen.


title: Valhalla (sarjakuva)

text: Hans Rancke-Madsen on ollut sarjakuvan pääasiallinen käsikirjoittaja lähes kaikissa albumeissa, lukuun ottamatta osia 11 ja 12. Yhteistyötä hänen kanssaan ovat tehneet Peter Madsen, Henning Kure ja Per Vadmand.


title: Valhalla (sarjakuva)

text: "Valhalla" tunnetaan värikkäästä ilmeestään. Sarjakuvan ensimmäiset kahdeksan albumia väritti Søren Håkonsson. Peter Madsen väritti yhdeksännen osan, ja osat 10-12 väritti Jesper Ejsing. Håkonsson palasi osaan 13, jonka hän väritti puoliksi Madsenin kanssa. Loppuosat väritti Jonas P. Sonne.


title: Valhalla (sarjakuva)

text: Valhalla-albumeja on myös käännetty muille kielille. Kaikki albumit ovat ilmestyneet ruotsiksi ja norjaksi ja osa albumeista on käännetty hollanniksi, saksaksi, ranskaksi, islanniksi, fääriksi ja indonesiaksi.


title: Valhalla (sarjakuva)

text: Virallisten Valhalla-albumien lisäksi on olemassa myös spin-off-sarjakuva, jossa seikkailee osissa neljä ja viisi esiintynyt Kvark. Sitä ilmestyi kaksitoista albumia piirtäjänään Torben Osted. Lisäksi vuonna 2008 julkaistiin Valhalla-tribuuttialbumi "Valhallas venner — Hyldest til Peter Madsen og Henning Kure", jossa julkaistiin lyhyitä Valhalla-sarjakuvia muilta tunnetuilta tanskalaisilta sarjakuvan tekijöiltä.


title: Valhalla (sarjakuva)

text: Sarjakuvasta tehtiin vuonna 1986 kokoillan animaatioelokuva. Se perustui albumeihin yksi, neljä ja viisi, ja se keskittyi kuvaamaan tarinaa Thjalfin, Röskvan, Thorin, Lokin ja Kvarkin näkökulmasta.


title: Valhalla (sarjakuva)

text: Vaikka elokuvaa pidetään pohjoismaalaisen animaation merkkipaaluna, sen saama vastaanotto oli vaihtelevaa. Tuotantoa häiritsivät vaihdokset tekijäryhmässä ja taloudelliset vaikeudet, ja hanke siirtyi tuotantoyhtiöltä toiselle päätyäkseen Swan Film Productionsille. Lopulta elokuva maksoi 30 miljoonaa Tanskan kruunua, joita se ei mitenkään voinut ansaita takaisin. Sille ei seurannut jatkoa, vaikka kuusi elokuvaan liittyvää lyhytelokuvaa tuotettiin. Lyhytelokuvia piti tulla lisää, mutta nämä suunnitelmat kaatuivat tuotantoyhtiön konkurssiin. Elokuva ilmestyi Tanskassa DVD:nä vuonna 2003.


title: Valhalla (sarjakuva)

text: Peter Madsen on kuvittanut sarjakuvan oheistuotteeksi Valhalla-aiheisen pelikorttipakan. Tanskan posti on julkaissut Valhalla-aiheisen postimerkin postimerkkisarjassa, joka esittelee tunnetuimpia tanskalaisia piirroshahmoja. Postimerkkeihin pääsivät myös Rasmus Nalle, Viidakkovekara Juuso ja Cirkeline.


title: Valhalla (sarjakuva)

text: Valhalla-albumit ovat saaneet useita palkintoja: Ensimmäinen albumi "Susi tulee" sai Tanskan koulukirjastonhoitajien liiton lastenkirjapalkinnon vuonna 1982. Seitsemäs osa "Ormen i dybet" sai parhaan sarjakuva-albumin palkinnon Ballerupissa järjestettävillä Tegneseriemekka -sarjakuvafestivaaleilla vuonna 1992. Kahdeksas albumi "Frejas smykke" sai parhaan käännössarjakuvan Sproing-palkinnon Norjan sarjakuvaliitolta vuonna 1992. Yhdestoista albumi "Mysteriet om digtermjøden" voitti parhaan pohjoismaisen sarjakuvan SAS-palkinnon Bergenissä järjesttävillä Raptus-festivaaleilla.


title: Campeonato Brasileiro Série A:n kausi 2010

text: Campeonato Brasileiro Série A:n 40. kausi alkoi 8. toukokuuta 2010 ja päättyy 5. joulukuuta 2010. Kaudella mukana on 20 joukkuetta ja se pelataan kaksinkertaisena.


title: Dorothy Metcalf-Lindenburger

text: Dorothy Marie ”Dottie” Metcalf-Lindenburger (s. 2. toukokuuta 1975 Colorado Springs, Colorado) on opettaja ja NASAn astronautti. Hän osallistui 5. huhtikuuta 2010 laukaistulle avaruussukkulalennolle STS-131 tehtäväspesialistina.


title: Dorothy Metcalf-Lindenburger

text: Metcalf-Lindenburger syntyi Colorado Springsissä mutta pitää Fort Collinsia Coloradossa kotikaupunkinaan. Hän meni naimisiin 7. luokan opettajan Jason Metcalf-Lindenburgerin kanssa vuonna 2000. Heillä on yksi lapsi.


title: Dorothy Metcalf-Lindenburger

text:
Metcalf-Lindenburger harrastaa juoksua. Hän on juossut yli kymmenen maratonia, mukaan lukien Bostonin maratonin vuonna 2004.
Metcalf-Lindenburger valittiin NASAn astronauttikoulutukseen tehtäväspesialistiksi ja opettaja-astronautiksi toukokuussa 2004. Hän suoritti koulutuksen helmikuussa 2006, minkä jälkeen hän toimi teknisissä tehtävissä astronauttitoimistossa ja tulevien lentojen parissa. Viimeksi hän on toiminut avaruusaseman järjestelmien ja miehistön käyttöliittymien parissa. Hänet nimitettiin sukkulalennon STS-131 miehistöön. STS-131 laukaistiin kohti Kansainvälistä avaruusasemaa (ISS) 5. huhtikuuta 2010.


title: John Singer Sargent

text: John Singer Sargent (12. tammikuuta 1856 – 14. huhtikuuta 1925) oli yhdysvaltalainen taidemaalari. Hän maalasi paljon muotokuvia aikansa merkittävistä kulttuurihenkilöistä. Sargent syntyi vuonna 1856 Firenzessä, Italiassa ja kuoli Lontoossa 69 vuoden ikäisenä.


title: James Dutton

text: James Patrick Dutton (s. 20. marraskuuta 1968) on NASAn astronautti ja Yhdysvaltain ilmavoimien koelentäjä, sotilasarvoltaan eversti. Hän toimi 5. huhtikuuta 2010 laukaistun avaruussukkulalennon STS-131 pilottina.


title: James Dutton

text:
Hän on naimisissa Erin Duttonin (o.s. Ruhoff) kanssa ja heillä on neljä poikaa.
Dutton valmistui Yhdysvaltain ilmavoimien akatemiasta luokkansa parhaana vuonna 1991 suorittaen alemman korkeakoulututkinnon (B.Sc.) ilmailu- ja avaruustieteessä. Ylemmän korkeakoulututkinnon (M.Sc.) hän suoritti vuonna 1994 aeronautiikasta ja astronautiikassa University of Washingtonissa.


title: James Dutton

text: Dutton toimi vuosina 1995–1998 F-15C lentäjänä RAF Lakenheatissa Englannissa. Tuona aikana hän lensi Irakin yllä yli 100 taistelulentoa. Toukokuussa 1998 hän siirtyi Nellisin lentotukikohtaan suorittamaan F-15C:n testausta ja arviointia. Hänet valittiin ilmavoimein koelentokouluun (TPS) mistä hän valmistui joulukuussa 2000. Hän suoritti F-16:n koelentoja kesäkuuhun 2002. Hän lensi F-22 Raptorilla koelentoja Edwardsin lentotukikohdassa yli 350 tuntia elokuusta 2002 kesäkuuhun 2004.


title: James Dutton

text: Dutton valittiin NASAn astronauttikoulutukseen toukokuussa 2004. Hän suoritti koulutuksen 10. helmikuuta 2006. Hän toimi avaruussukkulalennon STS-124 lennonvalvonnan ja sukkulamiehistön yhteyshenkilönä maassa (CAPCOM). Hänet nimitettiin sukkulalennon STS-131 miehistöön pilotiksi. STS-131 laukaistiin avaruuteen 5. huhtikuuta 2010.


title: Jersey Shore

text: Jersey Shore on yhdysvaltalainen Music Televisionin tositelevisiosarja, joka seuraa kahdeksan nuoren aikuisen kesää. Jersey Shoresta on nähty neljä tuotantokautta, ja viides tuotantokausi alkoi MTV:lla Yhdysvalloissa 5. tammikuuta 2012. Suomessa viidennen kauden ensiesitys alkoi 18.3.2012. Kuudes tuotantokausi kuvattiin vuonna 2012 heti viidennen kauden jälkeen. Ja vuonna 2018 kuvattiin epävirallinen seitsemäs kausi nimeltä Jersey Shore: Family Vacation. sarjalle on tehty kolme spinoff sarjaa Snooki & Jwoww, The Pauly D Project ja The Show with Vinny.


title: Jersey Shore

text: Ensimmäinen kausi kuvattiin ohjelman nimen mukaisesti New Jerseyn rannikolla ja sen läheisyydessä. Toinen kausi jouduttiin kuitenkin kuvaamaan Floridan Miami Beachilla, sillä kuvausryhmä sai ensimmäisen kauden aikana porttikiellon lähes kaikkiin Jerseyn rannikkoalueen yökerhoihin. Kolmas kausi kuvattiin taas New Jerseyssä. Neljännen kauden kuvaukset on siirretty Italian Firenzeen, kun taas viides ja kuudes kausi on kuvattu tutuissa New Jerseyn maisemissa.


title: Jersey Shore

text: Vuonna 2018 Jersey Shoren epävirallinen seitsemäs kausi Jersey Shore: Family Vacation kuvattiin tuttuun tapaan New Jerseyn maisemissa.


title: Jersey Shore

text: Osallistujat ovat pysyneet samana kaksi ensimmäistä tuontantokautta, lukuun ottamatta Angelina Pivarnickin poistumista molemmilla tuotantokausilla. Kolmannella tuotantokaudella Pivarnick korvattiin Nicole Polizzin pitkäaikaisella ystävällä, Deena Nicole Cortesella. Tämän jälkeen muutoksia ei ole näyttelijäkaartissa tapahtunut. Seitsemännellä kaudella ei nähty Samantha Giancolaa, kun taas Angelina Pivarnick teki paluun.


title: Jersey Shore

text: Musta = vakituinen


title: Jersey Shore

text: Harmaa = vieraileva


title: Jersey Shore

text: Valkoinen = ei esiinny


title: Jersey Shore

text: Ohjelma on saavuttanut suuren suosion Yhdysvalloissa. Jersey Shore on rikkonut MTV:n katsojaennätykset joka kaudella, ja kolmannen kauden avausjakson 8,45 miljoonan katsojamäärä teki sarjasta MTV:n katsotuimman sarjan kautta aikain. Lisäksi se on tehnyt tunnetuksi nykyaikaisen amerikanitalialaiskulttuurin ja sen ilmiöitä. Michael Sorrentinon mainitsema elämäntapa GTL (engl. gym, tan, laundry ()) on muuttunut maailmanlaajuisesti tunnetuksi termiksi.


title: Jersey Shore

text: Suosion mukana ohjelma on saanut myös paljon kritiikkiä lähinnä amerikanitalialaiselta yleisöltä, jonka mielestä se leimaa amerikanitalialaista kulttuuria pinnalliseksi. Näyttelijöiden itsestään käyttämän 'guido'-ilmauksen on myös koettu halventavan amerikanitalialaisia, sillä sitä on yleisesti käytetty lähinnä negatiivisessa mielessä. Näyttelijöiden etninen tausta on myös saanut palautetta, sillä ainakin Jenni Farley on kertonut juurensa olevan Irlannissa ja Espanjassa, kun taas Nicole Polizzi on kertonut olevansa chileläinen, tosin amerikanitalialaisen perheen adoptoima.


title: Jersey Shore

text: Jersey Shoren tunnus musiikki on "Get Crazy" joka on LMFAOn kappale.


title: DeWitt Clinton (veturi)

text: DeWitt Clinton oli ensimmäinen höyryveturi, joka liikennöi New Yorkin osavaltiossa. Veturin omisti Mohawk and Hudson Railroad ja se oli neljäs Yhdysvalloissa rakennettu veturi. Se aloitti liikennöinnin vuonna 1831 ja sen ensimmäinen matka oli New Yorkin osavaltion pääkaupungin Albanyn ja Schenectadyn välillä New Yorkin osavaltiossa. Veturi on nimetty Erien kanavan rakennuttajan DeWitt Clintonin mukaan. Veturi on romutettu, mutta siitä on tehty toimiva kopio, mikä on näytillä Ford Museumissa Dearbornissa Michiganissa.


title: Red Buttons

text: Red Buttons (5. helmikuuta 1919 New York, New York – 13. heinäkuuta 2006 Century City, Kalifornia) oli yhdysvaltalainen koomikko ja näyttelijä.


title: Red Buttons

text: Buttons aloitti uransa teatterin parista. Hänen ensimmäinen elokuvaroolinsa oli elokuvassa "Siivekäs voitto" ("Winged Victory", 1944). Buttonsin todellinen läpimurtorooli oli elokuvassa "Sayonara" (1957), jossa hän esitti Joe Kellyä. Rooli toi hänelle sekä parhaan miessivuosan Oscar-palkinnon että parhaan miessivuosan Golden Globen. Muita hänen tunnettuja elokuvia ovat muun muassa "Atlantin valli murtuu" ("The Longest Day", 1962), "Harlow – seksityttö" ("Harlow", 1965) ja "Ammutaanhan hevosiakin" ("They Shoot Horses, Don't They?", 1969). Elokuvien lisäksi Buttons loi mittavan uran televisiossa ja hän onkin saanut televisiourastaan tähden Hollywood Walk of Famelle.


title: Red Buttons

text: Buttonsin syntymänimi oli Aaron Chwatt ja hän oli juutalaissiirtolaisten lapsi. Red Buttons oli naimisissa kolme kertaa, joista viimeinen Alicia Pratsin kanssa kesti aina vuodesta 1964 aina vuoteen 2001, jolloin Alicia kuoli. Alician kanssa hänellä oli kaksi lasta. Hän kuoli verisuonisairauteen 87-vuotiaana.


title: Papuanpöllö

text: Papuanpöllö ("Uroglaux dimorpha") on pöllöihin kuuluva lintu. Sitä tavataan Uuden-Guinean saarella Indonesiassa ja Papua-Uudessa-Guineassa.


title: Papuanpöllö

text: Se on keskikokoinen, sulavalinjainen pöllö, jolla on suhteellisen pieni pää, pitkä pyrstö ja lyhyet pyöreät siivet. Sen valkoinen naama on pieni ja erottuu huonosti, ja siinä on mustia viiruja ja valkoiset kulmakarvat. Sen selkäpuoli on ruskeankeltainen, ja alta se on musta-ruskeajuovainen. Silmät ovat kirkkaankeltaiset, ja nokka harmaa tai musta. Koiras on suurempi kuin naaras, mikä pöllöissä on harvinaista, sillä useimmissa lajeissa on päinvastoin.


title: Papuanpöllö

text: Vaikka papuanpöllö esiintyy yleensä alavissa sademetsissä tai alavien savannien reunametsissä, sitä on joskus nähty 1 500 metrin korkeudessa. Se on luultavasti paikkalintu rajatulla asuinalueellaan Uudessa-Guineassa.


title: Papuanpöllö

text: Kansainvälinen luonnonsuojeluliitto on luokitellut lajin elinvoimaiseksi, vaikka sen yksilömäärä ei tunneta ja se on levinneisyysalueellaan suhteellisen harvinainen. Sen levinneisyysalue on kuitenkin todennäköisesti laaja Uudella-Guinealla.


title: Luonnonmarjat

text: Luonnonmarjat ovat luonnonvaraisten kasvien tuottamia marjoja. Suomessa kasvaa 37 luonnonvaraista syötävää marjaa. Ravintokäyttöön näistä hyödynnetään pariakymmentä lajia. Tunnetuimmat ja kaupallisesti arvokkaimmat marjat ovat puolukka, mustikka, variksenmarja, vadelma, suomuurain, karpalo, pihlajanmarja, tyrni, juolukka ja mesimarja.


title: Luonnonmarjat

text: Pohjoisen luonnon valoisa kesä kypsyttää ilman hiilijalanjälkeä metsiin ja soille marjasadon, jota jokainen luonnossa liikkuja voi jokamiehenoikeuksien turvin hyödyntää. Suomen vuotuisen metsämarjasadon on arvioitu olevan yli 500 miljoonaa kiloa. Huononakin satovuonna luonnonmarjoja kypsyy yli 100 kg eli parikymmentä ämpärillistä jokaista suomalaista kohti.


title: Luonnonmarjat

text: Luonnonmarjasadosta poimitaan talteen vain murto-osa. Esimerkiksi puolukan ja mustikan sadosta on arvioitu poimittavan vain 5–10 %. Lakan sadosta poimitaan talteen enemmän, kun taas esimerkiksi variksenmarjan suuri sato jää miltei kokonaan hyödyntämättä.


title: Luonnonmarjat

text: Luonnonmarjatuotteita jalostavien suomalaisyritysten marjatarpeesta jopa 90 prosenttia poimivat ulkomailta, kuten Thaimaasta tulevat marjanpoimijat.


title: Luonnonmarjat

text: Luonnonmarjoja syödään Suomessa keskimäärin kahdeksan kiloa henkeä kohden vuodessa.


title: Luonnonmarjat

text: Uhanalaisia, rauhoitettuja luonnonmarjoja Suomessa ovat euroopanmarjakuusi, lehtokielo, lehtovatukka ja sinikuusama.


title: LNER Class V2

text: London and North Eastern Railwayn (LNER) Class V2 höyryveturit olivat vuosina 1936-1944 suunniteltuja kiitosekajunavetureita. Veturisarjan suunnittelijana toimi Nigel Gresley. Tunnetuin sarjansa edustaja on 4771 Green Arrow, joka on sarjan ainoa säilytetty veturi.


title: LNER Class V2

text:
V2-veturit olivat Britannian ainoita laajasti käytettyjä 2-6-2 -pyörästöjärjestyksellä varustettuja tenderivetureita. Vetureissa olevan pyörästön etuna oli se, että veturin ison tulipesän sijoittaminen oli entistä helpompaa, kun veturin takimmaiset vetopyörät eivät olleet tiellä. Lisäksi veturin etuakseli lisäsi veturin vakautta suurissa nopeuksissa.
V2-sarja jalostettiin Gresleyn A1- ja A3-sarjoista pienentämällä vetopyörien kokoa 1,8 metriin ja lyhentämällä veturin höyrykattilaa. Veturissa oli Gresleylle tyypillisesti kolme sylinteriä.


title: LNER Class V2

text:
Vuosien 1936 ja 1944 välillä rakennettiin 184 veturia rakennettiin 14 sarjassa Doncasterin ja Darlingtonin veturitalleilla. Myös neljä muuta veturia oli tilattu, mutta Gresleyn seuraaja Edward Thompson suunnitteli ne uudelleen omaa A2-sarjaansa varten.
V2-sarjan veturit olivat monikäyttöisiä vetureita, jotka pystyivät vetämään kiitotavarajunia ja pikajunia. Niiden melko raskas 22 tonnin akselipaino rajoitti liikennöintiä noin 40 % LNER:n rataverkosta. Gresley huomasi tämän ongelman ja suunnitteli V4-sarjan kevyempiä rataosuuksia varten.


title: LNER Class V2

text: Ensimmäinen valmistunut V2-veturi oli Doncasterissa kesäkuussa 1936 rakennettu 4771 Green Arrow, joka oli nimetty senpikatavarajunan, jonka vetämiseen kyseinen veturisarja oli tarkoitettu, mukaan. Onnistuneiden testiajojen jälkeen sekä Doncasterin ja Darlingtonin veturitalleille annettiin lupa rakentaa loput veturit. Viimeinen veturi numeroltaan 3695 valmistui Darlingtonin veturitallilta heinäkuussa 1944.


title: LNER Class V2

text: Veturit pystyivät toimimaan varavetureina myös isommille matkustajavetureille, joiden keskinopeuden ne melkein saavuttivat. Eräs vetureista saavutti Yorkshire Pullman -junassa keskinopeuden 93 mailia tunnissa (150 km/h), ja toinen veturi saavutti huippunopeuden 163 km/h testiajossa.


title: LNER Class V2

text: Veturit palvelivat luotettavasti myös British Railwaysin alaisuudessa ja työskentelivät lähinnä itäisellä pääradalla, Waverleyn radalla Carlislen ja Edinburghin välillä ja Lontoon Marylebonen ja Sheffeldin välillä. Sarjan viimeiset veturit työskentelivät Edinburghin ja Aberdeenin välillä. Koko sarja vedettiin liikenteestä vuosina 1962-1966, kun dieselveturit korvasivat ne.


title: LNER Class V2

text:
Ainoastaan kahdeksalla V2-sarjan veturilla oli nimi: sarjan ensimmäinen veturi 4771 Green Arrow nimettiin kiitotavarajuna Green Arrow'n mukaan, kun taas viisi veturia nimettiin rykmenttien mukaan ja kaksi veturia koulujen mukaan.
Rakentamisen jälkeen veturit saivat numerot 3641-3695 ja 4771-4899. Vuoden 1946 numerointiuudistuksen jälkeen veturit numeroitiin väliltä 800 ja 983. Britannian rautateiden kansallistamisen jälkeen British Railways lisäsi vetureiden numeroihin 60000, joten esimerkiksi veturista 801 tuli 60801.


title: LNER Class V2

text: Sarjan ensimmäinen veturi 4771 Green Arrow on säilytetty Kansallisen kokoelman osana, ja sitä on käytetty museojunien vetämiseen. Huhtikuussa 2008 sen höyrykattila kuitenkin vioittui, eikä se ole sen jälkeen liikennöinyt. Veturin korjaaminen olisi mahdollista, mutta veturin omistava taho ei ole halunnut maksaa korjauskustannuksia.


title: Luonnontuotteet

text: Luonnontuotteet ovat metsistä ja muualta luonnosta maanomistajan luvalla tai jokamiehenoikeuksien turvin kerättäviä luonnonmarjoja, metsäsieniä ja yrttejä sekä muita ruuan tai käsitöiden raaka-aineiksi soveltuvia materiaaleja (nk. erikoisluonnontuotteet). Jokamiehenoikeuksien rajoitukset on otettava huomioon keräystoiminnassa. Esimerkiksi kasvavien puiden kaataminen ja vahingoittaminen sekä varpujen, sammalien ja kuivuneen puun kerääminen toisen maalta ilman lupaa on kiellettyä.


title: Luonnontuotteet

text: Syötäviä luonnonmarjoja kasvaa Suomen luonnossa 37, joista pariakymmentä voidaan hyödyntää laajemmin. Muutama tavallisin luonnonmarja tuottaa vuosittain yli 500 miljoonan kilon sadon, josta hyödynnetään vain alle kymmenen prosenttia.


title: Luonnontuotteet

text: Syötäviä luonnonsieniä kasvaa satoja, ja ne tuottavat vuosittain yli miljardin kilon sadon. Tästä hyödynnetään vain prosentin verran. Syötävistä luonnonsienistä 23 lajia tai lajiryhmää on määritelty kauppasieniksi. Nämä ovat kohtalaisen helposti tunnistettavissa, ja niitä voidaan Suomessa myydä esimerkiksi toreilla ja kaupoissa.


title: Luonnontuotteet

text: Yrteiksi luetaan luonnonvaraiset kasvit, joita voidaan käyttää ravinnoksi. Yrttejä käytetään esimerkiksi juomissa, salaateissa, leivissä, keitoissa, muhennoksissa tai muissa ruoissa. Luonnonyrteistä vain osaa voidaan poimia jokamiehenoikeuksien turvin. Niitä poimivan onkin tärkeää perehtyä jokamiehenoikeuksiin ja selvittää, minkä yrttien poimintaan tarvitaan maanomistajan lupa.


title: Luonnontuotteet

text: Lisäksi luonnontuotteisiin lasketaan kuuluviksi erikoisluonnontuotteet, joita ovat muun muassa pettu, mahla, terva, puuhiili, turve, tupasvilla, poronjäkälä, sammal, tuohi, paju, luonnon kuitukasvit, kaarna, koivunoksat, varvut, lieot, puun juuret, liekopuut, kaislat, heinät, oljet, ruo´ot, luonnonkukat, pahkat, käävät, luonnonvärit ja korukivet.


title: Luonnontuotteet

text: Luonnontuoteala on elinkeino, johon kuuluu luonnontuotteiden talteenotto sekä niihin liittyvä yritystoiminta, neuvonta, koulutus ja tutkimus.


title: Soo Line 1003

text: Soo Line 1003 on 2-8-2-pyörästön omaava kunnostettu Minneapolis, St. Paul and Sault Ste. Marie Railwayn (”Soo Line”) L-1-sarjan höyryveturi. ALCO rakensi sen vuonna 1913 ja se oli käytössä Soo Linellä vuoteen 1954 asti, minkä jälkeen se meni käyttövarastoon Gladstoneen, Michiganiin.


title: Soo Line 1003

text: Joulukuussa 1954 veturi luovutettiin Superiorin kaupungille Wisconsiniin, jossa se laitettiin näytteille. 1970-luvulla Superior Shortline Steam Railroad Ltd. organisoitiin veturin kunnostamiseksi käyttökuntoon. Se liikennöi muutaman lyhyen matkan vuonna 1983, kunnes se laitettiin takaisin kunnostukseen. Kunnostus viivästyi rahanpuutteen ja muutaman muun virheen takia.


title: Soo Line 1003

text: Veturi myytiin vuonna 1994 Wisconsin Railway Preservation Trustille (WRPT) osittain purettuna. WRPT sai kerättyä 250 000 dollaria varoja veturin kunnostamiseksi ja lopulta se saatiin kunnostetuksi. Ensimmäisen testiajon se suoritti 27. lokakuuta 1996, mutta ensimmäiset julkiset museoajot jäivät vuoden 1997 puolelle.


title: Hv4

text: Hv4 oli Valtionrautateiden käytössä ollut höyryveturi. Se kehitettiin vanhemmista Hk1–Hk3-sarjoista, ja se muistuttikin suuresti Hk3:a ollen kuitenkin raskaampi ja tehokkaampi. Tampella ja Lokomo valmistivat vetureita 28 kappaletta vuosina 1912–1933. Alun perin veturit saivat sarjamerkinnän H7, joka vaihdettiin Hv4:ksi vuonna 1942.


title: Hv4

text: Hv4-sarja työskenteli henkilö- ja pikajunissa. Raskaan kiskotuksen tulo siirsi ne pääasiassa kevytkiskoisille radoille, josta puolestaan Dm6- ja Dm7-kiskobussit eli "Lättähatut" syrjäyttivät niitä 1950-luvulta lähtien. Hv4-veturit hylättiin vuoteen 1965 mennessä. Veturit 742 ja 751 odottavat mahdollista kunnostusta Haapamäen museoveturiyhdistyksen raiteistolla.


title: Airspeed Ambassador

text: Airspeed AS.57 Ambassador on Airspeedin valmistama brittiläinen kaksimoottorinen potkurikone, jonka ensilento oli 10. heinäkuuta 1947.


title: Airspeed Ambassador

text: Ambassadorin suunnittelun pohjana oli Brabazonin komitean vuoden 1943 tutkimus Brittiläisen imperiumin siviililentokonetarpeista, jossa ehdotettiin viittä eri peruslentokonetyyppiä sodan jälkeiselle ajalle. Ambassadorin tehtävänä oli olla DC-3:n ja H.P. 42:n korvaajana syöttöliikennereiteillä. Airspeed pyydettiin suunnittelemaan 14,5 tonnin luokkaan kuuluva paineistamaton lentokone, jonka voimanlähteenä toimisi kaksi Bristol Hercules -tähtimoottoria.


title: Airspeed Ambassador

text: Lopulta kun lentokonetuotantoministeriö tilasi kaksi prototyyppiä Airspeediltä heti toisen maailmansodan jälkeen, suunnitelma oli kasvanut huomattavasti isommaksi. Nyt Ambassador oli paineistettu lentokone, jonka moottoreina toimivat Bristol Centaurus-tähtimoottorit ja sen maksimi lentoonlähtöpaino olisi jo melkein 24 tonnia. Päivitetyssä suunnitelmassa oli 47 matkustajapaikkaa ja nokkalaskuteline, joka sai koneen näyttämään nykyaikaisemmalta kuin vastaavat Douglas DC-3, Curtiss Commando, Avro Lancastrian ja Vickers Viking-konetyypit, jotka olivat yleisiä Euroopan lyhyemmillä lentoreiteillä.


title: Airspeed Ambassador

text: Prototyyppejä valmistettiin kaiken kaikkiaan kolme kappaletta, joista ensimmäinen lensi ensilentonsa 10. heinäkuuta 1947. British European Airways (BEA) tilasi syyskuussa 1948 20 lentokonetta 3 miljoonan punnan hintaan ja liikennöi niillä vuosien 1952 ja 1958 välillä. Ensimmäinen Ambassadorin lento BEA:n väreissä tapahtui 13. maaliskuuta 1952 Heathrowin ja Pariisin Le Bourgetin välillä. Vuoden 1955 joulukuuhun mennessä Ambassadorit olivat lentäneet 2 230 lentotuntia per kone vuodessa, mikä oli eniten BEA:n laivastossa. BEA kuitenkin hylkäsi Ambassadorit melko pian ja viimeinen aikataulun mukainen lento oli elokuussa 1958, jonka jälkeen tyypin korvasi Vickers Viscount.


title: Airspeed Ambassador

text: BEA:n lisäksi Ambassadoreja oli Autairin, BKS Air Transportin ja Dan-Airin laivastossa. Dan-Air oli viimeinen lentoyhtiö, joka käytti Ambadassoreja. Viimeinen liikennöinti Dan-Airin väreissä oli syyskuussa 1971. Lisäksi Butler Air Transport Australiassa, Globe Air Sveitsissä ja Norronafly Norjassa liikennöivät käytettyjä Ambassadoreja jonkin aikaa.


title: Airspeed Ambassador

text: Ambassador oli suosittu lentokone paineistetun matkustamon ja hyvän äänieristyksen ansiosta, mutta markkinoille tulleet uudet potkuriturbiini- ja suihkumoottorikoneet, joissa oli luotettavammat moottorit ja suurempi huippunopeus, koituivat Ambassadorin kohtaloksi kahden vakavan onnettomuuden lisäksi.


title: Airspeed Ambassador

text: Ambassadorille sattui kaksi vakavaa onnettomuutta:


title: Jean Peters

text: Elizabeth Jean Peters (15. lokakuuta 1926 Canton – 13. lokakuuta 2000) oli yhdysvaltalainen näyttelijätär, joka oli 1940- ja 1950-luvulla kiinnitetty 20th Century Foxille. Hän esiintyi Joseph Cottenin ja Marilyn Monroen rinnalla elokuvassa "Niagara" (1953) ja Marlon Brandon tähdittämässä elokuvassa "Viva Zapata!" (1952). Jean Peters vetäytyi vähitellen julkisuudesta 1950-luvun puolivälin jälkeen. Hänen viimeinen elokuvansa oli "Mieheni Peter" (1955).


title: Jean Peters

text: Erottuaan ensimmäisestä avioliitostaan teksasilaisen öljy-yrittäjän Stuart Cramerin kanssa Jean Peters nai miljonääri Howard Hughesin 1957. Liitto, joka oli Hughesin kolmas, kesti vuoteen 1971, mutta pari oli asunut erillään jo vuosia tätä ennen, ja keskustellutkin vain puhelimitse Hughesin erakoiduttua. Jean Peters aktivoitui uudelleen vasta 1970- ja 1980-luvulla esiintyen televisiosarjoissa, kuten "Ristin varjossa" ja "Murhasta tuli totta".


title: Jean Peters

text: Jean Peters kuoli leukemiaan Kalifornian Carsbadissa vuonna 2000.


title: Coupé de ville

text: Coupé de ville on termi, joka kattaa suuren määrän automalleja, joiden yhteisenä piirteenä on avoin tai kevyesti katettu ohjaamo.


title: Coupé de ville

text: Korimallista on kaksi päälinjaa, joiden sisällä taas on erilaisia muunnelmia. Toisessa linjassa ohjaamo on eristetty väliseinällä matkustamosta. Toisessa päälinjassa matkustamo on yhteydessä ohjaamoon, ja sinne ei välttämättä ole omia ovia, vaan kori voi olla kaksiovinen.


title: Coupé de ville

text: Vaunumallin, jossa kuljettaja on avonaisessa tilassa, syntyyn vaikuttivat monet käytännöllisyysseikat. Ylhäältä on luonnollisesti parempi näkyvyys eteenpäin, mikä erityisesti vilkkaissa suurkaupungeissa oli hyvä asia. Toinen vaunutyypin syntyyn vaikuttanut seikka oli aateliston protokollasäännöstö. Koska vaunujen kyljessä olleet vaakunatunnukset eivät lian tai vaunujen lähestymiskulman vuoksi olleet aina näkyvissä, vastaanottaja pystyi ajurin livree-asusta tunnistaa saapuvan henkilön ja järjestää hänelle hänen asemansa mukaisen vastaanoton.


title: Coupé de ville

text: Nimitys "coupé de ville" on tullut käyttöön 1800-luvun alkupuolella. Vaunumallille on lisäksi olemassa rinnakkaismalleja, joita on teknisesti oikeastaan mahdoton erottaa toisistaan. Tällaisia ovat muun muassa englantilaiset "Clarence-" ja "Brougham"-vaunut


title: Coupé de ville

text: Motorisoitumisen myötä perinteikkäät vaunuvalmistajat siirtyivät autonkorien valmistamiseen, joten oli luonnollista, että korimallit ja niiden nimet siirtyivät hevosvetoisten ajoneuvojen maailmasta autojen maailmaan.


title: Coupé de ville

text:
Termi "coupé" tulee ranskankielisestä verbistä "couper", suomeksi "leikata". Hevosvetoisten vaunujen kohdalla se tarkoitti että etummainen, selkä menosuuntaan oleva istuin oli "leikattu" pois.
Termi "de ville" tulee myös ranskasta ja tarkoittaa tässä "kaupunkia varten".
"Coupe de ville" tarkoitti siis alun perin kevyitä, kaupunkiolosuhteisiin sopivia vaunuja, joissa ei tarvittu matka-arkkujen kuljetukseen tarkoitettuja rakenteita. Koska alkuaikojen autot olivat käytännössä moottoroituja vaunuja, termi siirtyi tätä kautta autoilun maailmaan. Ensimmäisen maailmansodan jälkeisinä vuosina moottoreiden ja autojen koko alkoi kasvaa ja "coupe de ville" kasvoi ulos alkuperäisestä muotistaan. Muistumana menneistä, korimallin tunnuspiirteinä pysyivät edelleen avonainen ohjaamo ja usein vailla tavaratilaa tai matka-arkkutelinettä oleva perä.


title: Coupé de ville

text: Koska ajoneuvojen valmistajat toisinaan käyttävät termistöä varsin vapaamuotoisesti, tämän kappaleen teksti ei pidä välttämättä paikkaansa aivan kaikkien korivalmistajien tuotteiden kohdalla.


title: Coupé de ville

text: Coupe de ville -korimallin toinen päätyypeistä on varustettu samantyyppisellä väliseinällä, joita usein käytetään myös limusiineissä, erottamaan ohjaamo matkustamosta. Sisäänkäynti matkustamoon on omien ovien kautta. Yhdysvalloissa tämän päätyypin malli on nimeltään "town car" tai "town brougham", kun taas vanhan mantereen puolella tyyppi on nimeltään "coupé de ville".


title: Coupé de ville

text: Toinen päätyypeistä on vailla väliseinää ja matkustamon katto voi olla joko kiinteä tai taitettavissa alas. Euroopassa myös tämä kaksi- tai neliovinen tyyppi on nimeltään "coupé de ville", samoin Yhdysvalloissa, jossa se tosin usein kirjoitetaan muotoon "coupe de ville", jolloin ilman aksenttimerkkiä oleva e-kirjain häviää ännettäessä kuulumattomiin. Euroopassa tämä tyyppi voi olla myös nimillä "sedanca" tai "sedanca coupe". Tämän tyypin yhteydessä käytetään ohjaamon suojaksi tulevaa katetta. Koska matkustamon ja ohjaamon yhteys on avoin, huonolla säällä täysin suojaamaton ohjaamo saattaisi aiheuttaa myös takaistuimella matkaaville lievää suurempaa epämukavuutta. Sedanca-korin isänä pidetään 1920-luvulla Rolls-Roycen edustajana toiminutta Salamancan kreiviä, joka kehitti ohjamon suojaksi vedettävän kanvaasipeitteen.


title: Coupé de ville

text: Jotta korityyppien terminologia olisi mahdollisimman sekavaa ja epäloogista, väliseinällä varustettu tyyppi voi myös olla "sedanca"-mallia, mikäli kuljettajan tila on varustettavissa katteella. Yhdysvalloissa taasen taitettavalla katolla oleva "drophead coupé" eli avoauto jonka katto on asennettavissa kolmeen eri asentoon, täysin ylös, täysin alas tai näiden välille, on nimitykseltään myös "coupe de ville".


title: Coupé de ville

text: Huippulaatuiset, käsityönä valmistettavat korit ovat usein asiakkaan toiveiden mukaisesti mittatilaustyönä valmistettuja. Korittajia, jotka kykenivät tällaiseen tasoon, on ollut vain muutamia:


title: Coupé de ville

text:
Vaikka valtaosa "coupe de ville" -koreista valmistettiin tilausten perusteella, autoilun historia tuntee myös joitain sarjana (vaikkakin pieninä) valmistettuja malleja.
Joulukuussa 1928 Ford esitteli Model A -mallistoon kuuluvan "town car" -korisen version. LeBaron -koripajan suunnittelema, koodilla 140-A myynnissä ollut malli kuului mallistoon 1930-luvun alkuun saakka.


title: Coupé de ville

text: Vuosina 1940 – 1941 Fleetwood ja Derham Body Co. valmistivat Cadillacille pienen erän Sixty Special -sarjan alustalle toteutettuja "town car" -malleja.


title: Coupé de ville

text: Korimallia on käytetty myös puhtaasti omistajansa mieltymysten mukaisena custom-auto -toteutuksena. Esimerkkinä tällaisesta toimii designeri Raymond Loewyn omistama Lincoln Continental town car -malli, joissa kuljettajan kate oli läpinäkyvää pleksiä.


title: Coupé de ville

text: Lopulta aika ajoi tämän korimallin ohi, ja viimeistään 1960 – 70-luvuilla tapahtunut yhteiskunnallinen muutos pakotti tämäntyyppisten ajoneuvojen käyttäjät siirtymään turvallisempiin umpiautoihin.


title: Metsäsienet

text: Metsäsienet on nimitys, jota Suomessa käytetään luonnonvaraisista ruokasienistä erotuksena viljellyistä ruokasienistä. Monet metsäsienet ovat myös suositeltavien ruokasienien luettelossa. Joissakin muissa kielissä metsäsieniä kutsutaan villeiksi sieniksi


title: Metsäsienet

text: Yli 70 % suomalaisista harrastaa sienestystä. Suurin osa poimituista sienistä menee kotitalouskäyttöön . Suosituimpia ruokasieniä ovat tatit, rouskut, kantarelli, suppilovahvero, korvasieni, vaaleaorakas ja lampaankääpä, ja vuosittaiseksi kokonaissadoksi (ei suinkaan poimituksi määräksi) arvioidaan 1 000 miljoonaa kg.. Koska sienten joukossa on myös myrkyllisiä lajeja, kannattaa sienestys opetella kokeneen sienestäjän kanssa yhdessä tai osallistua sienikursseille.


title: Metsäsienet

text: Ruokasienellä tarkoitetaan viljeltyä tai luonnonvaraista sientä, joka sellaisenaan tai käsiteltynä soveltuu ihmisravinnoksi. Vanha kansallinen ruokasieniasetus kumottiin 1. heinäkuuta 2012. Evira tulee ylläpitämään ohjeellista listausta suositeltavista ruokasienistä. Elintarvikelain (23/2006) mukaan elintarvikealan toimija vastaa siitä, että kaupan on vain turvallisia elintarvikkeita.


title: Bor (jumala)

text: Bor (”poika”) on skandinaavisessa mytologiassa ensimmäisen jumalan Burin poika. Bor sai vaimokseen jättiläisnainen Bestlan, ja heidän poikiaan ovat Odin, Vili ja Ve. Borin pojat surmasivat jättiläinen Ymirin ja tekivät hänen ruumiistaan maailman.


title: MotoGP-kausi 2010

text: MotoGP-kausi 2010 oli historian 62. MotoGP-kausi.


title: MotoGP-kausi 2010

text: Vanha 250cc-luokka korvataan uudella Moto2-luokalla, jonka tarkoituksena on löytää paremmin lupaavat kuljettajat jotka voisivat ajaa kuninkuus- eli MotoGP-luokassa. Luokan tekniset tiedot ovat alla:


title: MotoGP-kausi 2010

text: Lisäksi erikoisuuksiin kuuluu se, että tallit voivat ostaa moottoreita toisiltaan kaksi tuntia kisan jälkeen. Vakiohinta moottorille on 20 000 dollaria.


title: MotoGP-kausi 2010

text: Kaudella 2010 250-kuutioiset pyörät saavat vielä ajaa Moto2-pyörien rinnalla ennen kuin siirrytään kokonaan jälkimmäisten käyttöön.Kaikki osallistujat ajavat Bridgestonen renkailla.